Vučić: Sporazum s Albancima je u interesu Srbije | Balkan Vijesti | Al Jazeera\nAleksandar Vučić će sa svojim prijedlogom za rješenje kosovskog pitanja izaći kada bude ocijenio da je to dobro za Srbiju (EPA)\n“U interesu Srbije je da postignemo sporazum s Albancima, bez obzira na to da li ćemo postati članica Evropske unije ili ne. Ali, kada bi se to dogodilo, uveren sam da bi vrata [Unije] bila ne odškrinuta, već širom otvorena”, kazao je on.\nVučić je za Večernje novosti od srijede rekao da će sa svojim prijedlogom za rješenje kosovskog pitanja izaći kada bude ocijenio da je to dobro za Srbiju i kada bude moguće dobiti određeni rezultat.\nUnija misli samo na Kosovo\n“I da upetostručimo bruto domaći proizvod i budemo šampioni reformi, EU će nas na kraju usloviti rešavanjem pitanja Kosova. Nema sumnje da je to ključna stvar i kad god nam kažu nešto drugo, u stvari misle na Kosovo. Zato želimo da postignemo neku vrstu kompromisnog rešenja”, kazao je Vučić.\nOn je rekao da niti je realno, niti je moguće da Srbija sve da, a da ne dobije ništa, kao i da Albanci to moraju razumjeti, jer ni oni neće imati budućnost ako ne bude dogovora.\nUpitan o prihvatljivosti dosadašnjih prijedloga za rješenje kosovskog čvora, Vučić je kazao da je od “pojedinih velikih igrača na svetskoj pozornici” dobijao nešto što liči na načela, principe, što predstavlja “non-paper”.\n“I da je bila pitana da li tako nešto prihvata ili ne, Srbija bi teško na te predloge mogla da pruži pozitivan odgovor”, rekao je on i dodao da velike zapadne sile polaze od toga da je teritorijalno pitanje Kosova riješeno tako što su dobili nezavisnost.\nNišta od članstva u NATO-u\nOn je kazao da oni od toga neće odustati, ali da Beograd pokušava vidjeti šta može dobiti i za Srbe na Kosovu, i za Srbiju, prenosi agencija Beta.\n“To nije pitanje samo Srba na Kosovu… Oni su najvažniji, njihova bezbednost, sigurnost, život, ekonomski napredak, perspektiva, budućnost. Ali, to nije jedino pitanje za njih, to je pitanje i za sve ostale koji žive u Srbiji”, kazao je Vučić.\nJoš jednom je ponovio da Srbija nema nikakve aspiracije kada je riječ o članstvu u NATO-u.\nVučić: Ni Kosovo ni Srbija nemaju djecu za rat\nZamrznuti sukob nije dobro rješenje, a zajednica srpskih općina ne predstavlja ‘bosnizaciju’ Kosova, tvrdi predsjednik Srbije.\nVučić: ‘Bez rešenja za Kosovo prva kriza će nas ubiti’\n‘Financial Times’ navodi da zvaničnici Evropske unije žele da predsjednik Srbije predstavi svoj prijedlog za rješenje tog problema sljedećih mjeseci kako bi počeli razgovori sa čelnicima Kosova.\nVučić: Bez ruske saglasnosti nemoguće rješenje za Kosovo\n“Rusija će veoma aktivno pratiti razgovore o Kosovu”, rekao je predsjednik Srbije.


Sindikat metalske industrije i rudarstva sumirao aktivnosti | Banjaluka.net\nGranski sindikat metalske industrije i rudarstva RS sumirao je na današnjoj sjednici Republičkog odbora, održanoj u kompaniji „Alumina“, aktivnosti rada u minuloj godini, te utvrdio prioritetne zadatke koji ga očekuju u narednom periodu.\nU oblasti metalske industrije i rudarstva Republike Srpske trenutno je zaposleno oko 15.000 radnika raspoređenih u više sektora, dok u sastavu Sindikata metalske industrije i rudarstva djeluje 34 sindikalnih organizacija sa oko 7.000 članova.\nPredsjednik Granskog sindikata metalske industrije i rudarstva Republike Srpske Radenko Smiljanić rekao je da je na današnjoj sjednici sagledana i aktuelna problematika u privrednim subjektima u kojima je zastupljen Sindikat metalske industrije i rudarstva, te najavio potpisivanje pojedinačnih kolektivnih ugovora i utvrđivanje najniže cijene rada za 2022. godinu.\nRepublički odbor Granskog sindikata metalske industrije i rudarstva donio je zaključak da se pripreme teme za razgovor sa direktorima velikih privrednih sistema, resornim ministarima privrede i energetike, kao i Privredne komore i Unije udruženja poslodavaca Republike Srpske.\nNa današnjoj sjednici, Tane Peulić izabran je za sekretara Granskog sindikata metalske industrije i rudarstva i počasnog člana Republičkog odbora ovog sindikata.


Košarkaški savez jugoistočne Srbije : Južne vesti\nKošarkaški savez jugoistočne Srbije\nPočelo odbrojavanje u Nišu - još 100 dana do Evropskog prvenstva za košarkašice\n13:55, 19. 3. 2019.\nTačno 100 dana pre početka Evropskog prvenstva za košarkašice u Nišu, Beogradu, Zrenjaninu i Letoniji, postavljen je sat koji odbrojava dane, sate, minute i sekunde do početka nadmetanja. Sat koji je na centralnom gradskom trgu bi, prema rečima predsednika Košarkaškog saveza regiona istočne Srbije Uroša Parlića, trebalo da bude premešten u Gradsku kuću.\nOrganizatori očekuju punu halu na Kupu Koraća, a apeluju na fer i sportsko navijanje\n13:49, 14. 2. 2019.\nUtakmicom FMP-a i Svetog Đorđa danas u 17 sati u niškoj hali "Čair" počinje Kup Radivoja Koraća, a organizatori turnira koji će peti put zaredom biti održan u Nišu kažu da nema više kompleta u prodaji, samo pojedinačnih karata za mečeve četvrtfinala i polufinala. U Košarkaškom savezu Srbije apeluju na učesnike turnira da fer i sportski navijaju.\nPočela prodaja kompleta karata za Kup Koraća\n13:49, 8. 2. 2019.\nKao što je i najavljeno, danas u 13 sati u info-centrima Turističke organizacije Niša počela je prodaja kompleta karata za Kup Radivoja Koraća, koji će biti održan od 14. do 17. februara u niškoj hali "Čair". Pojedinačne karte će biti u prodaji od četvrtka.\nKarte za Kup Koraća od petka, prvo kompleti u prodaji\n11:42, 7. 2. 2019.\nProdaja kompleta karata za Kup Radivoja Koraća, koji će biti održan od 14. do 18. februara u niškoj hali "Čair", trebalo bi da počne samo šest dana pre starta takmičenja, nakon organizacionog sastanka o bezbednosti, kaže Uroš Parlić, član Upravnog odbora Košarkaškog saveza Srbije. Cene kompleta 2.500 i 4.500 dinara.\n12:53, 14. 2. 2018.\nKup Koraća od 15. februara, možda i sledeće godine u “Čairu”\n09:15, 24. 1. 2018.\nNajbolje domaće ekipe nadmetaće se za “Žućkovu levicu”, kako su rekli u Košarkaškom savezu Srbije, od 15. do 18. februara u hali “Čair”. Iako ove godine ističe ugovor, kojim se domaćinstvo Kupa Radivoja Koraća dodeljuje Nišu, u Savezu poručuju da su zainteresovani za njegov produžetak.\nDa li će košarkaški teren na Filozofskom biti obnovljen?\n20:11, 9. 12. 2016.\nKošarkaški teren koji je postojao 65 godina, na kojem su igrale košarkaške veličine poput Saše Đorđevića i Žarka Paspalja definitivno ima značaj tako da bi njegov povratak bio značajan i za grad Niš, i za mlade sportiste i za košarku, istakao je potpredsednik Košarkaškog saveza Srbije Igor Rakočević na panel-diskusiji o “povratku” kultnog igrališta.\nHumanitarni turnir u basketu za decu obolelu od raka\n14:07, 19. 8. 2016.\nBasket turnir humanitarnog karaktera pod sloganom “Ja se borim” biće organizovan 27. i 28. avgusta u Nišu, a cilj je pomoć za dogradnju hemato-onkološkog odeljenja u Nišu, kao i popularizacija ovog sporta među mladima.\nNišlija novi potpredsednik Košarkaškog saveza Srbije\n15:26, 16. 2. 2016.\nNa Skupštini Košarkaškog saveza Srbije u subotu 20. februara, u novog potpredsednika KSS zaduženog za takmičenja, trebalo bi da bude promovisan Nišlija Dušan Projović, dugogodišnji košarkaški radnik na jugu Srbije.\nBožidar Maljković drži trening u Nišu\n11:06, 29. 1. 2016.\nProslavljeni srpski košarkaški stručnjak održaće u nedelju 31. januara trening u hali Osnovne škole “Dušan Radović” u 17:30.\nDodeljena oprema košarkaškim klubovima\n13:42, 14. 11. 2014.\nKošarkaški klubovi sa juga Srbije, Predškolska ustanova "Pčelica" i Sportski klub Šampion dobili su u Nišu lopte i sportsku opremu od Košarkaškog saveza Srbije.\nJuniori Partizana odbranili titulu u Nišu\n10:46, 14. 4. 2014.\nKošarkaši Partizan NIS-a pobedinici su završnog turnira Juniorske lige Srbije, koji se ovog vikenda održao u Nišu, u sali OŠ "Dušan Radović", pobedom nad Crvenom zvezdom.\nPomeren termin izložbe o košarci\n15:00, 14. 1. 2014.\nIzložba "Košarka kroz vekove" u Kancelariji za mlade u Nišu biće otvorena u sredu, 15. januara od 17h, umesto ranije najavljeno od 18h. Pre toga, na Univerzitetu Saša Đorđević će održati tribinu.\nPoseta Košarkaškog saveza Nišu\n09:08, 17. 5. 2013.\nU subotu, 18. maja u sali OŠ "Dušan Radović" proslavljeni trener Vlade Đurović održaće trening dečacima rođenim 1997. godine. Niš će posetiti i Dejan Tomašević i Dejan Dimitrijević iz Košarkaškog saveza Srbije.\nKarte za košarku od sutra u 12h\n11:50, 29. 8. 2012.\nPodela besplatnih karata za košarkašku utakmicu između Srbije i Islanda počinje sutra u 12h na biletarnici hale Čair. Uz ličnu kartu mogu da se dobiju po dve karte.\nPromocija knjige Ranka Žeravice\n10:55, 6. 3. 2012.\nU sali Univerziteta u Nišu u utorak, 6. marta od 17:30h biće održana promocija knjige "Žeravica svetske košarke" jednog od najvećih srpskih košarkaških trenera.\nPodrška košarkaških klubova za projekat RKSIS-a\n14:43, 1. 8. 2011.\nPredstavnici pet niških košarkaških klubova jednoglasno su podržali projekat RKSIS-a za formiranje novog košarkaškog kluba koji bi igrao u Prvoj ligi.\nProjekat za prvoligaški košarkaški klub u Nišu\n15:51, 22. 7. 2011.\nPredstavnici RKSIS-a uradili projekat prema kojem bi trebalo da se oformi novi muški košarkaški klub koji bi se sledeće sezone borio u Prvoj A ligi.\nPredavanje i trening Duška Vujoševića u Nišu\n11:52, 1. 6. 2011.\nKošarkaški trener Duško Vujošević održaće 3. i 4. juna predavanje i pokazni trening u organizaciji Regionalnog razvojno trenažnog centra istočna Srbija.\nDuško Vujošević drži predavanje u Nišu\n19:39, 25. 5. 2011.\nKošarkaški trener Duško Vujošević održaće predavanje i pokazni trening u organizaciji Regionalnog razvojno trenažnog centra istočna Srbija.


Kurz: Za veću sigurnost pronaći rješenje za izbjegličku krizu – Fokus.ba\nKurz: Za veću sigurnost pronaći rješenje za izbjegličku krizu\nMinistar vanjskih poslova Austrije Sebastian Kurz je izjavio u srijedu da je vrlo siguran da će, nakon Brexita, biti pronađeno rješenje za novi odnos Evropske unije (EU) i Velike Britanije, javlja Anadolu Agency (AA).\nNa samom otvaranju Konferencije ambasadora akreditovanih u Austriji, Kurz je istakao kako je nakon Brexita potrebno da svi u EU budu, kako je rekao, uvjereniji Evropljani te da i druge uvjere u prednosti Unije.\n“Uvjeren sam da ćemo uspjeti da regulišemo naš odnos sa Londonom na dobar način, te da će biti moguća ekonomska razmjena između dvije strane“, kazao je Kurz.\nDodao je i kako već postoji jasna vizija EU-a, naglasivši kako nema potrebe izmišljati novu.\n“Vizija EU-a postoji i ne mora se sada izmišljati neka druga jer je EU donijela više sigurnosti, mira i stabilnosti svima i zasigurno je to bilo i ostalo najvažnija misija ove zajednice. Za više mira potrebna je aktivnija vanjska politika, ali u budućnosti i odbrambena unija”, rekao je Kurz.\nNa kraju je istakao da je za veći stepen sigurnosti i stabilnosti u EU potrebno pronaći rješenje za izbjegličku krizu u Evropi.\nKurz: Austrija neće protjerati nijednog ruskog diplomatu\nAustrijski oficir decenijama špijunirao za Ruse, oni tvrde da ne znaju za to\nKurz: EU će biti kompletna kada sve zemlje Zapadnog Balkana budu članice


Medicinski časopisi upozoravaju na klimatske promene\nTanjug 6. septembra 2021. 14:18\nLONDON – Više od 200 medicinskih časopisa širom sveta sprema se da objavi uvodnik koji poziva lidere da preduzmu hitne mere u vezi sa klimatskim promenama i zaštitom zdravlja.\nBritanski medicinski žurnal (BMJ) naveo je da je ovo prvi put da se toliko publikacija okupilo da objavi isti izveštaj, što odražava ozbiljnost situacije, prenosi Gardijan.\nU uvodniku, koji se objavljuje pre Generalne skupštine Ujedinjenih nacija i konferencije o klimatskim promena u Glazgovu u novembru, navodi se sledeće:\n„Uoči ovih ključnih sastanaka, mi – urednici medicinskih časopisa širom sveta pozivamo na hitnu akciju kako bismo zadržali prosečno globalno povećanje temperature ispod 1,5 stepena, a kako bi smo zaustavili uništavanje prirode i zaštitili zdravlje.“\nU uvodniku se navodi da zdravlju već štete globalna povećanja temperature i uništavanje prirodnog staništa, na koje zdravstveni radnici decenijama skreću pažnju.\n„Ujedinjeni smo u priznavanju da će samo fundamentalne i pravične promene u društvu preokrenuti naš trenutni kurs“, kažu urednici medicinskih časopisa.\nTakođe se u uvodniku dodaje da najveću pretnju globalnom javnom zdravlju predstavlja kontinuirani neuspeh svetskih lidera da zadrže globalni porast temperature ispod 1,5 stepena i da obnove prirodu, tako da se moraju učiniti hitne promene u celom društvu koje će dovesti do pravednijeg i zdravijeg sveta.\nGlavna urednica BMJ-a Fiona Godli i jedna od koautorki uvodnika, rekla je da su zdravstveni radnici bili na prvoj liniji krize korona virusa, ali da su ujedinjeni u upozorenju da temperature iznad 1,5 stepena i dopuštanje kontinuiranog uništavanja prirode će doneti daleko smrtonosniju krizu.\n„Bogatije nacije moraju da deluju brže i učine više, a 2021. goduna mora da bude godina u kojoj svet menja kurs, jer naše zdravlje zavisi od toga“, rekla je Godli.


Lavrov: Sprečavanje posete neće uništiti odnose sa Srbijom\n„Čini mi se da briselski manipulatori nisu želeli još jedan put da nam pruže mogućnost da u prestonici Srbije potvrdimo još jednom ruski stav u vezi Kosova i BiH, ali i iskažemo podršku za inicijativu „Otvoreni Balkan“, koja je u interesu svih zemalja regiona“ zaključio je Sergej Lavrov.\n„Desilo se nešto nezamislivo, oduzimaje prava jednoj suverenoj državi na ostvarivanje spoljne politike, blokiranje međunarodne delatnosti Srbije prema Rusiji”, naveeo je Lavrov na onlajn konferenciji za štampu.On je istakao da se radi o još jednoj očiglednoj demonstraciji koliko su daleko NATO I EU spremni da idu u korišćenju najgrubljih sredstava namećuući svoja pravila u u međunarodnom pravu.\nPonižavajući navodi medija da sam hteo da presretnem Šolca\nRuski šef diplomatije izjavio je da su ponižavajući navodi nekih medija na Zapadnom Balkanu kako je on posetom Beogradu hteo da presretne nemačkog kancelara Olafa Šolca, koji namerava da poseti balkanske zemlje.\nLavrov je, na pitanje Tanjuga da li može da kaže kako je došlo do toga da mu bude uskraćena mogućnost da doputuje u Srbiju, odnosno prelet preko tri države, šta je navedeno kao razlog za to i da li to znači da će mu biti uskraćeno i bilo koje drugo putovanje preko i u zemlje NATO i EU ili se to odnosilo samo na putovanje u Srbju, rekao da u ovom trenutku ne može da razmišlja o drugim zemljama i EU i NATO i relcijama, pošto sada ne postoje nikakvi planovi za razgovore i posete.\nZapad ne želi da čuje ruske argumente\nLavrov je ponovio da zapad ne želi da čuje argumente Rusije.\nNa pitanje BBC-a da prokomentariše stav da Britanija ne bi isporučivala raketne bacače Ukrajini da Rusija nije napala Ukrajinu, Lavrov je na konferenciji za štampu se ne radi „o tome da ne bi nečeg bilo da nije bilo nečeg drugog“.\nJasno je što su tri zemlje u NATO, cenimo hrabru poziciju Srbije\nRuski ministar spoljnih poslova izjavio je da je zabrana tri zemlje, Severne Makedonije, Crne Gore i Bugarske, pokazala zbog čega su te zemlje potrebne NATO alijansi, a to je, kaže, da bi održali “antirusku bazu u Evropi”, dodajući da Moskva neće preduzimati nikakve mere koje bi otežale veze među narodima, jer se time bave zapadni partneri.\nNa pitanje novinara Raša tudej, da li će Moskva preduzeti neke mere posle ove odluke i postoji li rizik da ovakva zabrana postane norma, Lavrov je rekao da neće postati, već je postala norma za EU i NATO.\nRusija će obezbediti prolazak žita, ali Ukrajina mora da deminira more\nLavrov je izjavio da će Rusija obezbediti prolazak brodova sa žitom iz ukrajinskih luka ako Ukrajina obavi deminiranje mora na tom području.\nNajbolji predlozi Ukrajine za pregovore bili na sastanku u Istanbulu\nRuski šef diplomatije izjavio je danas, na pitanje novinara kakve varijante posredovanja Moskva smatra najrealnijim i najprihvatljivijim u pregovorima sa Ukrajinom, da su najrealniji bili predlozi ukrajinske delegacije 29. marta na sastanku u Istanbulu, do kojeg je došlo bez bilo kakvog posredovanja.\nLinija Brisela na Balkanu i linija Brisela u Ukrajini ista\nLinija Brisela na Balkanu i linija Brisela u Ukrajini ista, samo što EU na Balkanu podrzava one koji ogranicavaju interese Srbije, a u Ukrajini NATO i EU podržavaju ukrajinski rezim koji je odavno proglasio rat protiv svega što je rusko, naglasio je Lavrov.\nRuski ministar rekao je to na konferenciji za medije odgovarajući na pitanje da li će Rusija u odnosu na pojedine zapadne zemlje imati razumevanja za nacionalne interese Srbije koja je izložena pritiscima „sa obe strane“ iako sa sukobom nema nikakve veze.


Makedonija: Vlada još daleko, strah od naroda na ulicama - 24.02.2017, Sputnik Srbija\nLider VMRO-DPMNE Nikola Gruevski i narod se spremaju da izađu na ulice i kažu da većina građana nije želela takvu vladu. 24.02.2017, Sputnik Srbija\n18:30 24.02.2017 (Osveženo: 03:41 26.08.2021)\n© AFP 2021 / Robert ATANASOVSKILider makedonske opozicije Zoran Zaev među pristalicama u Skoplju\nLider VMRO-DPMNE Nikola Gruevski i narod se spremaju da izađu na ulice i kažu da većina građana nije želela takvu vladu.\nLider opozicionih socijaldemokrata u Makedoniji Zoran Zaev izjavio je u četvrtak da očekuje da nova vlada bude formirana u martu jer je, kako je naveo, njegova partija SDSM postigla dogovor o svim ključnim pitanjima sa albanskim strankama.\n„Sada moramo da se dogovorimo o raspodeli ministarstava i reformskoj platformi buduće vlade“, rekao je Zaev juče novinarima u Sarajevu. Inače, kako je ranije preneo makedonski portal „Plusinfo“, albanska partija Demokratska unija za integracije (DUI) odlučila je da potpisima podrži SDSM da dobije mandat za formiranje nove makedonske vlade.\n2 Februar 2017, 14:45\nMeđutim, makedonski novinar Milenko Nedelkovski za Sputnjik kaže da i pored optimistične najave Zorana Zaeva, formiranje vlade ipak neće ići tako lako.\n„Jutros je Ali Ahmeti, lider ključne albanske partije u Makedoniji, izjavio da ništa još nije dogovoreno, nikakva koalicija niti vlada. On je rekao da su razgovori dobro prošli i da je njegova stranka DUI zadovoljna određenim rešenjima, ali da definitivna odluka nije doneta. Ahmeti je takođe rekao da smatra da će partiji DUI biti puno bolje ukoliko bude u opoziciji, a ako su oni u opoziciji, u tom slučaju Zaev u parlamentu ne može da dobije dovoljno glasova za podršku novoj vladi“, objašnjava Nedelkovski.\nDa bi Zoran Zaev formirao vladu, najmanje dve od četiri albanske partije moraju da budu uz njega, ističe Nedelkovski i dodaje da je u partiji DUI problem u tome što je polovina njihovih poslanika čvrsto naklonjena SDSM-u i Zaevu, a druga polovina je za saradnju sa VMRO-DPMNE Nikole Gruevskog.\n„Zbog toga ne verujem da će Zaevu biti lako da za dve nedelje formira Vladu. Takođe, lider VMRO-DPMNE Nikola Gruevski i narod se spremaju da izađu na ulice i kažu da većina građana nije želela takvu vladu. Ako se to desi to je onda definitivna kriza, a zbog straha od naroda na ulicama koje može da motiviše i povede Nikola Gruevski, niz ambasadora ga je juče posetio u pokušaju da ga ubede da se situacija smiri“, kaže Nedelkovski.\nNedelkovski napominje da prepreku da lider SDSM-a formira vladu sa Albancima predstavlja i činjenica da on ima i unutarpartijskih problema.\n„Pripadnici intelektualno-građanskog krila njegove stranke ne bi želeli da u istoriji ostanu upisani kao ljudi koji su rasturili državu koja je formirana nakon dugogodišnjeg čekanja, koja jeste mala, ali je nezavisna. Niko od tih ljudi ne želi da bude upamćen kao onaj koji je federalizovao Republiku Makedoniju i uveo albanski jezik, jezik manjine koja je fiktivno proglašena manjinom“, navodi Nedelkovski.\n22 Januar 2017, 21:53\nMakedonski novinar kaže da je vrlo neizvesno kako će se situacija u toj zemlji dalje razvijati, a da garant razrešenja krize ne bi bili ni novi izbori s obzirom na, kako navodi, inženjering koji je izveden na prethodnim izborima 11. decembra prošle godine.\nInače, lider makedonske stranke VMRO-DPMNE i bivši premijer Nikola Gruevski, koji nije uspeo da sa jednom od partija makedonskih Albanaca DUI dogovori koalicionu vladu, upitan o mogućim napetostima ukoliko DUI uđe u vladu koju bi vodile socijaldemokrate, kaže da je njegova stranka „pod značajnim pritiskom“ njenih glasača i članova da „nastavi borbu i zaštiti političke principe“.\nMIA prenosi da to stoji u saopštenju sa današnjeg sastanka Gruevskog sa britanskim ministrom za Evropu i Ameriku Alanom Dankanom.


VELIKI TROŠKOVI ZA KOŠARKAŠKE KLUBOVE: Testovi i putovanja koštaju 370.000 evra | Novosti.RS\nKada je u pitanju ABA liga, radi se o trošku testiranja za 13 gostovanja koji ukupno iznosi oko 13.000 evra, računajući cenu testa i brojnost ekspedicije sportskih timova. Crvenu zvezdu čeka i 17 putovanja u okviru evroligaške sezone, što znači dodatnih 17.000 evra rashoda.\nU slučaju da Evroliga uvede kao obavezu čarter-letove kao smanjivanje rizika od zaraze, finansijski udar iz temelja bi protresao mnoge učesnike elitnog takmičenja. Crveno-bele bi to koštalo oko 340.000 evra, što je godišnja plata za naše uslove dobro plaćenog stranog igrača. Pod tim udarom povijao bi se i Partizan kao učesnik Evrokupa, odnosno takmičenja koje takođe organizuje Evroliga.\nALTERNATIVA za "uobičajen" start sezone je takozvani mehur, odnosno okupljanje svih učesnika na jednom mestu, gde bi se odigralo nekoliko kola.\nEvroliga organizuje probne balone u vidu predsezonskih turnira u Valensiji i Kaunasu, ali bi takav način doveo u nezavidnu poziciju sve nacionalne lige. Jedino rešenje je dogovor svih košarkaških struktura, uključujući i FIBA.\nPominje se mogućnost da "Turkiš erlajns" kao sponzor Evrolige pruži pomoć klubovima u organizaciji čarter-letova. Do sada, samo su litvanski Žalgiris i milanski Armani potvrdili da će njihovi timovi koristiti specijalne letove za evroligaška gostovanja.\nSituacija sa ABA ligom je jednostavnija, jer uglavnom podrazumeva putovanja autobusom, direktan smeštaj u delove hotela rezervisane samo za gostujuće timove. Samim tim, mogućnost pojave i širenja zaraze drastično je redukovana.\nEvroliga mora da povede računa i o gubitku klubova uzrokovanom zatvorenim blagajnama. Primera radi, Zvezda je prošle sezone od prodaje sezonskih ulaznica prihodovala 1,5 miliona evra. U ovom trenutku, taj deo zarade je na nuli, jer se i dalje čekaju odluke o načinu na koji će početi sezona, u prvom redu Evrolige.\nKK Partizan KK Crvena zvezda Evroliga putovanja košarka


Preminuo osnivač i glavni urednik nedeljnika Vreme Dragoljub Žarković - Dijalog.net\nNaslovna Vesti Srbija Preminuo osnivač i glavni urednik nedeljnika Vreme Dragoljub Žarković\nBeograd, 05. februar 2020. – Redakcija Vremena je sa žaljenjem obavestila čitaoce i prijatelje da je glavni urednik ovog nedeljnika Dragoljub Žarković preminuo posle kraće i teške bolesti.\nBio je radijski komentator Slobodne Evrope (1993-1998), sarađivao je sa WDR (Nemački narodni radio) i povremeno pisao za čitav niz listova u Evropi (italijanska Republika, austrijski Standard…)\nUsavršavao se u SAD, kao gost Udruženja američkih urednika.\nKasnije tokom karijere bio je stalni je kolumnista dnevnog lista Politika i predavač na Fakultetu političkih nauka, gde je bio i član Saveta fakulteta.\nGodine 2016. objavio je Naprednu knjigu, sa podnaslovom “Godine uspona Aleksandra Vučića“.\nSvi biografski podaci, međutim, nisu dovoljni da dočaraju njegovu uredničku i novinarsku lucidnost, talenat i neverovatnu veštinu komunikacije i harizmu.\nŽaretovim odlaskom redakcija Vremena izgubila je sopstveni koren i veliki deo identiteta.\nVreme i mesto komemoracije i sahrane objavićemo naknadno, navodi se na kraju saopštenja nedeljnika Vreme.\nOznakeDragoljub ŽarkovićmedijiNedeljnik Vreme\nPrethodno CESID: Smanjenje cenzusa predstavlja parcijalnu promenu jednog od stubova izbornog sistema\nSledeće CINS: Kako je nastala priča o Krušiku i uzbunjivaču Aleksandru Obradoviću\nTop Tags Evropska unija Društvo Vlada Republike Srbije mediji Srbija i Evropska unija evropske integracije konkurs lokalna samouprava ljudska prava Evropska komisija istraživanje Civilno društvo mladi OCD vladavina prava


Vermezović: Spremamo tim za duži period : Nadlanu.com\nVermezović: Spremamo tim za duži period\nObjavljeno 11. feb 2013. / 17:52:27\n"Kako sada stvari stoje ostaće svi igrači koji su tu. Spremamo tim za duži period i nadamo se da ćemo uspeti da ga održimo na okupu ako ne bude nekih nepredviđenih problema", rekao je Vermezović novinarima posle treninga u Sportskom centru Teleoptik u Zemunu.\nVermezović je kazao da je velika konkurencija u ekipi za njega slatka muka, ali da to predstavlja veliki problem za igrače.\n"Konkurencija su moje slatke muke, ali veliki problemi za igrače, jer je jaka konkurencija i onaj koji se nađe u 18 će se truditi da što duže tu i ostane", kazao je trener crno-belih.\nOn je istakao da je zadovoljan zimskim prelaznim rokom. U ekipu su stigli Eliomar Silva, Tomislav Pajović, Nemanja Kojić, Predrag Luka i Marko Živković, dok je otišao Nemanja Tomić.\n"Ja sam uvek zadovoljan, svestan sam sa čime Partizan raspolaže i želje i snovi me ne opterećuju. Momci koji su ovde imaju kvalitet, a svaki novi igrač koji dođe samo može da pojača konkurenciju", istakao je Vermezović.\nTrener Partizana je rekao da je od početka priprema urađeno sve što je planirano i da se u Antaliji iskristalisao tim.\n"Sve što smo planirali, to smo i uradili. Mogli smo da ostanemo u Beogradu da treniramo, ali Antalija je bila dobra jer ima mnogo ekipa i šansi za utakmice. To je lepo iskustvo, tim se skoro iskristalisao. Novi momci su doneli nešto drugačiji pristup treningu i verujem da će se sa njima podići i kvalitet igre i treninga", rekao je Vermezović.\nFudbaleri Partizana su u ponedeljak trenirali na Teleoptiku posle dva slobodna dana.\n"Svi igrači su uglavnom zdravi, jedino Ostojić i Volkov imaju problema, ali nije to ništa strašno. Žarko Tomašević će narednih 10-ak dana ostati u Beogradu da radi sa fizioterapeutom", kazao je Vermezović.\nFudbaleri Partizana će u sredu otpustovati u Sloveniju gde će 16. feburara igrati protiv Gorice, dok će se tri dana kasnije sastati sa Koprom.\nCrno-beli će prolećni deo sezone u Super ligi početi 27. Februara protiv BSK-a u Borči.


bpm'online service - Extreme doo\nKada govorimo o bpm’online service modulu, zapravo govorimo o vođenju kontakt centra za svoje klijente, kao i o upravljanju celokupnim načinom na koji se pružaju, evidentiraju analiziraju usluge koje vaša kompanija pruža.\nAgenti kontakt centra u bpm’online imaju jedinstven pregled svih svojih obaveza na jednom ekranu – Agent Home. Tu mogu da vide koji ih zadaci očekuju, koji su završeni, da komuniciraju sa kolegama ili eksterno i da prate svoje rezultate.\nBpm’online raspolaže i pametnim redovima čekanja, u kojima se mogu postaviti uslovi dodeljivanja slučajeva, blind slučajevi (gde se kontakti vide tek nakon preuzimanja), kao i prioriteti po kojima se slučajevi tj. zahtevi moraju rešavati.\nKako i sam naziv kaže – bpm’online omogućava evidenciju i praćenje komunikacije, kako unutar firme, tako i sa eksternim kontaktima, preko svih kanala komunikacije.\nBpm’online baza znanja olakšava i održavanje relevantnosti članaka tako što omogućava korisnicima da ocene kvalitet članka i time rangiraju poziciju tog članka u budućim pretragama po istim ili sličnim ključnim rečima.


Senat odobrio nuklearni sporazum sa Iranom\nNaslovnica Zapad Amerika Senat odobrio nuklearni sporazum sa Iranom\nAmerika, Iran – Nastojanja republikanaca u Senatu Sjedinjenih Američkih Država da se odbaci sporazum s Iranom spriječile su demokrate, a predsjednik SAD-a Barack Obama je tako postigao svoju možda i najveću pobjedu u vanjskoj politici u šest godina mandata.\nU Senatu, koji ima 100 članova, protiv odluke o odbijanju sporazuma o iranskom nuklearnom programu glasalo je 40 demokrata i dvoje nezavisnih senatora, što je samo jedan glas više od najmanjeg broja glasova potrebnog da se spriječi usvajanje prijedloga.\n“Ovo glasanje je pobjeda za diplomatiju, za američku nacionalnu sigurnost i sigurnost svijeta”, ocijenio je Obama u izjavi nakon glasanja koje je nazvao “historijskim korakom naprijed”.\nRepublikanci, međutim, poručuju da borba nije gotova.\nMitch McConnell, čelnik republikanske većine u Senatu, odmah je preduzeo korake kako bi to pitanje Senat ponovno razmotrio u nadi da će neki senatori demokrate narednog puta drugačije glasati.\n“Sljedeće sedmice ćemo ponovno razmotriti to pitanje i vidjeti žele li možda neki ljudi promijeniti mišljenje”, rekao je, ljutito se osvrćući na glasanje.\nRok do 17. septembra\nKongres SAD-a, prema zakonu koji je Obama potpisao u maju, ima na raspolaganju rok od 60 dana, koji ističe 17. septembra, da usvoji odluku kojom odbacuje međunarodni sporazum.\nNema, međutim, naznaka da će neki od senatora promijeniti mišljenje, a Harry Reid, vođa demokrata u Senatu, jasno je odgovorio da je s “tim pitanjem gotovo”.\nPrijedlog republikanaca je odbačen uprkos intenzivnoj kampanji za odbacivanje sporazuma, na koju je utrošeno 40 miliona dolara, koje su većinom osigurale konzervativne proizraelske grupe.


Vlasi: Ni srpska ni kosovska strana nisu zainteresovane da se postigne konačni sporazum – Krstarica\nVlasi: Ni srpska ni kosovska strana nisu zainteresovane da se postigne konačni sporazum\nBeta 21. novembra 2021. 11:30\nPolitički analitičar Azem Vlasi smatra da ni predstavnici Srbije ni Kosova nisu zainteresovani da se postigne konačan sporazum kojim bi normalizovali odnose, koji su po njegovoj oceni na najnižoj tački.\nU intervju za agenciju Beta on ocenjuje da su odnosi Kosova i Srbije nenormalni, moguće i na najnižoj tački od kada su počeli razgovori u Briselu o normalizaciji medjusobnih odnosa.\n„Na početku razgovora bilo je entuzijazma da će proces ići napred, da će doći do pomirenja, da se približavamo nekom finalnom sporazumu, sada izgleda da smo daleko od toga. Obe strane su stale na pozicijama koje više zamagljuju i otežavaju perspektivu razgovora o normalizaciji odnosa u Briselu, nego što je približavaju“, kazao je Vlasi.\nOn na srpskoj strani vidi problem, jer kako je rekao, predsednik Srbije Aleksandar Vučić stalno ponavlja da Srbija nikada neće priznati Kosovo, a ne zna se šta će se smatrati normalizacijom ako nema medjusobnog priznanja.\nPo rečima Vlasija, Vučić se takodje navodno zalaže za neko kompromisno rešenje gde bi po njegovim navodima svaka strana, i ne kaže konkretno ‘i Srbija i Kosovo’ – dobila nešto, umesto da kako predsednik Srbije još ističe albanska strana dobije sve, a pritom ne kaže na kakav to kompromis misli.\nVlasi konstatuje da obe strane iz različitih razloga i motiva ne žure mnogo u procesu dijaloga niti do ostvarivanja nekog finalnog sporazuma.\n„Kosovska strana zato što je sada na vlasti Vlada koja mora da rešava druge unutrašnje probleme, a i inače po pozicijama koje ima vidi da je finale razgovora daleko pa prema tome ne žuri da ne bi pravila neke greške i opoziciji na Kosovu dala argumenata da je kritikuje“, rekao je Vlasi i dodao da je ova vlast bila radikalna po pitanju dijaloga i da sada ne sme odmah da se „spusti na teren real politike“.\nPrema njemu na srpskoj strani je problem i Srbiji se još manje žuri u dijalogu, najpre zbog izbora koje ima u aprilu.\n„Da bi pridobio glasačko telo u Srbiji Vučić i oni oko njega još će više radikalizovati pozicije u smislu ‘ne damo Kosovo, to je lažna država, to je južna srpska pokrajina koju Srbija nikada neće priznati’, tako da su pozicije udaljene svaka iz svojih motiva i razloga ne žuri da se brže okonča dijalog sa finalnim sporazumom“, kazao je Vlasi.\nGovoreći o mogućem kompromisu Vlasi kaže da bi se po ponašanju prema Kosovu ali i Bosni i Hercegovini (BiH) reklo da Vučić pod kompromisom ne podrazumeva menjanje granica nego je cilj da se u BiH stvori neki specijalni status Republike Srpske u ime Dejtonskih aranžmana, tako što se ne bi dirale granice BiH ali da se stvori neki specijalni status koji će imati direktne veze sa Srbijom, a na Kosovu, ako je moguće neka vrsta specijalnog statusa za sever Kosova.\nVlasi je rekao da su dogadjaji oko reciprociteta za registarske tablice još jednom pokazali da Srbija ne može da krši granični režim Kosova, granica je tamo gde je po rezoluciji 1244, ali da je cilj da na severu osigura jednu vrstu specijalnog statusa gde neće imati pristupa nijedan segment kosovske vlasti i države, i pored toga formiranje Zajednice opština sa srpskom većinom koja će biti na direktnoj vezi sa Srbijom, a što manje sa kosovskim vlastima.\nPrema njegovim rečima za stvaranje ZSO nisu potrebne ustavne promene koje pominju neki medjunarodni zvaničnici, ali Vlasi smatra da su protivljenja tome narasla zbog zloupotreba pozicije Republike Srpske i problema koje ona stvara državi BiH.\n„ZSO se smatra imitacijom u malom tog entiteta kroz naziv Zajednica opština sa srpskom većinom i toliko insistiranje Srbije da se baš formira baš ta zajednica razotkriva prave namere Srbije, a ne to što bi to bio jedan novi mehanizam za značajnije poboljšanje položaja Srba na Kosovu“.\nOn smatra interesantnom ideju i moguće rešenje da se u statutu ZSO, ako ona bude formirana, u njenoj skupštini obezbedi dvostruka većina u odlučivanju o pitanjima od državnog interesa Kosova i da odbornici iz redova Albanaca i drugih zajednica imaju pravo da stave veto na sve odluke koje smatraju da su protiv državnog interesa Kosova.\n„To je jedan od mehanizama da Srbija ne zloupotrebi tu zajednicu, da se razne odluke napišu u Beogradu pa da se tu usvajaju, znači to je jedna ideja da se spreči bosnizacija Kosova“, rekao je Vlasi.\nDodao je da je to tim pre moguće što je u Ustavu Kosova ugradjen član koji kaže da bitna pitanja koja se tiču države Kosovo treba da izglasa dve trećine poslanika, ali i dvotrećinska većina poslanika manjinskih zajednica parlamenta.\n„Zašto isti mehanizam ne bi bio upotrebljen i za Zajednicu opština sa srpskom većinom, pošto u tim opštinama ima Albanaca i drugih i zašto oni ne bi imali pravo da se ne saglase sa odlukama koje su protivne interesima Kosova“, upitao je Vlasi navodeći član Ustava Kosova kojim je obezbedjena zaštita.


BiH neozbiljno ušla u priču ''Autoput Beograd - Sarajevo''\nSubota, 04 Mart 2017 21:07\nZa dio brze ceste u Bosni i Hercegovini za sada je predloženo čak osam pravaca, a političari i privrednici iz oba entiteta svakodnevno ističu zašto je baš ona koja prolazi kroz njihovu regiju najbolja opcija, piše Al Jazeera.\n“Projekat izgradnje autoputa Beograd – Sarajevo podrazumeva izgradnju 60 kilometara autoputa Požega – Užice – Kotroman. Trasa autoputa kroz Srbiju nastavlja se na postojeću trasu Koridora 11, od Beograda do Preljine. Od deonice Preljina – Požega autoput bi išao preko Užica ka granici sa Republikom Srpskom, na granični prelaz Kotroman”, rečeno je iz Ministarstva građevinarstva, saobraćaja i infrastrukture Srbije.\n“Strateški interes opštine Pale i Istočnog Sarajeva je prolazak brze ceste preko Pala, jer bismo tako postali otvorena vrata za promet robe iz centralne i južne Srbije, za promet i robe i putnika iz Srbije, Grčke, Bugarske i Makedonije”, kaže predsjednik Opštinskog odbora Srpske demokratske stranke (SDS) Pale Bojan Ninković.\n“Imamo već izgrađenu gondolu, to je jedna turistička destinacija na izlazu iz Pala, baš u tom pravcu. Imamo mjesnu zajednicu Podgrab, koja takođe pripada Opštini Pale i ima izvanredne uslove za izgradnju poslovne industrijske zone, te podnožje Jahorine, gdje se mogu napraviti turistička naselja”, rekao je Ninković.\n“Taj projekat je život, bukvalno život svih ovih lokalnih zajednica na istoku, bez tog puta mi smo mrtvi, znači, bez tog puta, autoputa, ovaj prostor će biti mrtav, a mislim da nikome nije u interesu da se to desi”, rekao je Miroslav Kraljević, načelnik opštine Vlasenica.\n“BiH je neozbiljno ušla u ovu priču”\n“Kada je u pitanju gradnja autoputa Sarajevo – Beograd, tu nema nikakve dileme: ovaj autoput mora prolaziti kroz Tuzlanski kanton i nezamislivo je da tako jedan važan infrastrukturalni projekat zaobiđe najmnogoljudniju regiju u Bosni i Hercegovini”, rekao je Bijedić.\nŠto se tiče izgradnje dionice u Srbiji, procijenjeno je da bi ona koštala približno 830 miliona eura, kažu iz nadležnog ministarstva. Kako objašnjavaju nadležni iz obje zemlje, zajednički sastanak s predstavnicima Turske očekuju ubrzo.\nViše iz kategorije: « Dodik: Došao sam da Mogereni kažem da je put u EU blokiran Počela sjednica Parlamenta BiH bez odbornika SNSD-a »


U bugarskoj crnomorskoj luci Varna 5-6. septembra 17 medjunarodnih energetskih kompanija razgovaraće sa bugarskim zvaničnicima o balkanskom gasnom čvorištu koje promoviše bugarska vlada i podržava Evropska komisija, najavila je vlada u Sofiji.\nOkrugli sto strana zainteresovanih za centar za distribuciju gasa organizuju bugarske vlasti i Evropska komisija, objavio je danas specijalizovani sajt NaturalGasWorld.com (www.naturalgasworld).\nBugarski dnevnik Standart piše da će direktor Bulgartransgasa Georgi Gegov 5. septembra u Varni predstaviti zvaničnicima i potencijalnim kupcima gasa biznis model projekta distributivnog centra za gas “Balkan”.\nRezultati rada okruglog stola u Varni biće zvanično objavljeni na sastanku radne grupe na visokom nivou za povezivanje sektora gasa u centralnoj i istočnoj Evropi u Budimpešti 8-9. septembra.\nIzgradnju čvorišta za gas u blizini grada Varne na crnomorskoj obali bugarski premijer Bojko Borisov predložio je nakon što je Rusija odustala od Gaspromovog projekta gasovoda Južni tok zbog protivljenja Evropske komisije.\nJužnim tokom trebalo je da ide 63 milijarde kubnih metara gasa godišnje iz Rusije do Bugarske i dalje do Evrope – kroz Srbiju, Madjarsku i Sloveniju, medjutim, pokazalo se da je Bugarska prekršila pravila EU o javnim nabavkama.\nNovim ambicioznim projektom predvidjeno je da u čvorište stiže gas iz Rusije, Azerbejdžana i Turkmenije, kao i Bugarske i Rumunije, rekao je ranije na sastanku visokih funkcionera iz sektora energetike u Sofiji Borisov.\nPrema njegovim rečima, vlada i Evropska komisija zajedno će razvijati projekat i obezbediti sredstva za njegovo finansiranje.\nZa vreme posete Varni ranije ovog meseca Borisov je rekao novinarima da se “prave koraci da se nadju investitori za balkansko čvorište za gas, budući distributivni centar na bugarskoj crnomorskoj obali za snabdevanje Evrope gasom iz različitih izvora”.\nU sklopu tih napora Borisov vidi i mogućnost “kraće verzije Južnog toka” ali ne daje više detalja. To se verovatno odnosi na planiranu podmorsku liniju od Rusije do Bugarske.


Stranke iz Sarajeva sve bliže, u Republici Srpskoj obrnuta situacija: Bošnjaci se udružuju, Srbi se razdružuju - FILTER\nUprkos njihovim žestoko suprotstavljenim stavovima u FBiH i na nivou zajedničkih institucija, SDA je podržala poziv SDP-a na okupljanje, kako je rekao lider SDP-a Nermin Nikšić, svih bosanskohercegovačkih stranaka u Republici Srpskoj i formiranje trećeg političkog bloka u Srpskoj.\nIz SDA su juče poručili da je to ideja koju ta stranka propagira već godinama, ali za koju upravo SDP nije imao razumijevanje i interes.\n– SDA nikada nije odbijala učešće u projektima koji su dobri za državu BiH, a naročito u onim projektima za koje se sama zalagala. Spremni smo da o zajedničkom nastupu u RS razgovaramo sa svim političkim strankama koje prepoznaju tu potrebu – poručili su iz SDA.\nIz stranke Bakira Izetbegovića su dodali i da će sve ideje koje će doprinijeti jačanju BiH i omogućiti snažniji ekonomski razvoj i iskorak na evroatlantskom putu imati bezrezervnu podršku SDA.\n– Spremni smo i na formiranje širokog patriotskog fronta koji bi se na državnom nivou suprotstavio retrogradnim i secesionističkim snagama – istakli su iz SDA.\nZa razliku od stranaka sa sjedištem u Sarajevu koje godinu i po prije opštih izbora najavljuju zajednički nastup, srpske političke partije pokazuju sve veću razjedinjenost.\nJedini koji poziva na jedinstvo je lider SNSD-a Milorad Dodik, ali nakon što su SDS, PDP i DNS odbili poziv da budu dio zajedničke srpske platforme u dijalogu između Srpske i FBiH i tri konstitutivna naroda o mogućim rješenjima za BiH, u petak im se pridružio i SPS Gorana Selaka.\n– Nema nikakve rasprave i dijaloga o statusu Republike Srpske, ni sa predstavnicima FBiH, ni sa bilo kojim drugim predstavnicima. Potezanjem tih tema sami dovodimo u pitanje naš status – poručili su iz SPS-a.\nLider PDP-a Branislav Borenović ocijenio je da nije nikakvo iznenađenje da bošnjačke stranke sarađuju na izborima u Srpskoj.\n– To je njihova politička odluka, kao što je i naša da uvijek insistiramo da stranke iz Republike Srpske sarađuju i imaju zajedničke liste na izborima u FBiH – kaže Borenović.\nOn je demantovao da je u srijedu u Parlamentu BiH održan tajni sastanak opozicionih stranaka iz Srpske i FBiH.\n– Nije bio nikakav sastanak. Kratko smo porazgovarali, kao što porazgovaramo i tokom sjednica Parlamenta BiH o onome o čemu imamo slične stavove, kao što je novi Izborni zakon – kaže Borenović za “Glas Srpske”.\nPolitikolog Ljubinko Jović kaže da nije nimalo bezazleno što je srpski politički korpus zavađen i razjedinjen kao nikad do sada.\n– Da Vojska Republike Srpske nije prije 15 godina ukinuta srpskim jedinstvom, bila bi ukinuta sadašnjim srpskim nejedinstvom. Nikada nije bilo više zle krvi među političkim partijama u Srpskoj i to je jako opasno, jer gdje se dvojica svađaju, treći izvlači korist. U ovom slučaju jasno je da je taj treći onaj ko formira treći blok, dok srpske partije mogu da postignu jedinstvo samo ako će od toga imati ličnu korist – kaže Jović.\nPrethodna Rektor Kulić uručio priznanje „Počasni doktorat“ Peteru Handkeu\nSledeća Izmjene Izbornog zakona već osuđene na propast


U Kraljevu se dogodila neverovatna nesreća u kojoj je nastradala žena od 52. godine.\nNaime, vozač belog automobila, zbog još nerazjašnjenih okolnosti, skrenuo je svojim kolima na kolovoz gde je bilo pešaka, medjutim udario je u banderu i tako se vozilo zaustavilo.\nUdarac je bio jak , usled toga što je išao neprilakodjenom brzinom. Policija je izmerila da je vozio 96 km na sat, na putu gde je bilo ograničenje od 60 km na sat.\nNa ovom delu puta je i ranije bilo saobraćajnih nesreća jer vozači voze neprilakodjenom brzinom. Poznato je da policija ovde vrlo često postavlja radare, medjutim to očigledno nije dovoljno da se spreče ovakve stvari.\nVozači moraju sami da shvate kako moraju da voze ograničenomo brzinom, da bi spasli kako svoje živote, tako i živote drugih učesnika u saobraćaju.\nSvaki vozač bi trebao znati da proveri tačku pre promene trake kojom se kreće.\nOsim očiglednog da ne vidi žuti automobil iza sebe, da li ćete pogoditi koje druge automobile ne vidi iz svoje visoke kabine?\nPošto su vozači kamiona u višoj kabini, teško je videti automobil ispred njih, odnosno crveni automobil u ovom slučaju.\nŽuti automobil, kao što ste možda pretpostavili, takođe je „nevidljiv“, kao i automobili koji voze bočno.\nSNIMAK ŠOKIRAO JAVNOST: Vozač kamiona napravio ogroman prekršaj na autoputu, zamalo da izazove veliku tragediju (VIDEO)\nŠokantan snimak nadzornih kamera prikazuje kako se ogromnim kamionom polukružno okreće na autoputu dok desetine automobila tamo voze velikom brzinom. Na snimku se čuje i kako portparol policije kaže: “Zamislite ovo ujutro dok putujete na posao”.\nBritanski Metro piše da je osim šest meseci zatvora ovaj vozač dobio i 15 meseci zabrane vožnje. Srećom, u ovom incidentu niko nije povređen, prenosi “Jutarnji list”.


Iz Nemačke, preko Italije pa u Srbiju! Sumnja na prvi slučaj korone u Kraljevu! - Naši u svetu\nIz Nemačke, preko Italije pa u Srbiju! Sumnja na prvi slučaj korone u Kraljevu!\nObjavljeno 17/03/20 u 17:30\nAleksandar Macan, direktor Zavoda za javno zdravlje Kraljevo , nakon sastanka Štaba za vanredne situacije, rekao je da se u ponedeljak posle podne prijavila pacijentkinja koja je došla iz Italije, ali sa boravištem u Nemačkoj, koja je potencijalno zaražena virusom korona.\n“S obzirom na kliničku sliku i broj kontakata koji je imala u Italiji, ispunjavala je definiciju slučaja za algoritam u postupanju infekcije korona virusom i hospitalizovana je na Infektivnom odeljenju u izolacionoj jedinici sa blagom kliničkom slikom. Pacijentkinja nije zdravstveno ugrožena”, rekao je Macan, a navodi se na zvaničnom sajtu grada.\nOn je kazao da je od pacijentkinje uzet bris, koji je u ponedeljak transportovan na Institut za virusologiju, vakcine i serume Torlak i da se svakog trenutka očekuje rezultat.\n“Očekujemo svakog trenutka da saznamo da li se radi o virusu korona ili o virusu gripa, jer se istovremeno rade obe analize, kako bismo proverili o kojoj infekciji se tačno radi”.\nNaveo je i da je reč o osobi koja je sarađivala i da je poštovala preporuke o samoizolaciji kada se vratila u Srbiju i nije ostvarivala kontakte od odlaska u zemlju.\n“S obzirom na blagu kliničku sliku, čak i da bude pozitivna, odlučiće se da njeno lečenje bude u kućnim uslovima i samoizolaciji da ne bi došlo do zaražavanja medicinskog osoblja i da bi ono bilo u operativnom stanju da pruži svu neophodnu uslugu ako dodje do većeg broja slučajeva”, naveo je Macan.\nIstakao je i da zdravstveni sistem polako postaje preopterećen, ali se ulažu napori da se maksimalno zaštiti, da se ne optereti suviše i da bude spreman za nešto što može da se desi.\n“Ulazimo u 14. dan, koji je, prema Svetskoj zdravstvenoj organizaciji, kritičan jer se očekuje eksponencijalni rast broja slučajeva. Na teritoriji koju pokrivamo, a to su opštine Vrnjačka Banja i Raška i teritorija grada Kraljeva, za sada nemamo slučajeva, ali imamo znatan broj priliva ljudi iz inostranstva”, naveo je Macan.\nDodao je da Zavod pokušava sve da ih registruje i apeluje na one koji su došli iz inostranstva da se jave kako bi bili uvedeni u sistem i kako bi im bili objašnjeni postupci samoizolacije.\nSrpski koronapresek: Novih sedam registrovanih, ukupno 72 obolelih


Pakistan:Talibani ubili više od 80 dece - Sandžak Haber - Sandžačke Internet Novine\nNaslovna Vijesti Svijet Pakistan:Talibani ubili više od 80 dece\nPakistan:Talibani ubili više od 80 dece\nU jutrošnjem napadu naoružanih talibana na vojnu školu u gradu Pešavar na severozapadu Pakistana je poginulo najmanje osamdesetoro dece. Prema poslednjim informacijama, u napadu ubijeno više od 100 osoba!\nTalibani su organizovali napad na vojnu školu una severozapadu Pakistana i tom prilikom ubijeno je najmanje 100 osoba, od kojih čak osamdesetoro dece, odnosno đaka!\nTalibani su uzeli kao taoce oko 500 učenika i profesora, a izveštač Rojtersa sa lica mesta navodi da se u školi čuje pucnjava, oko zgrade su raspoređeni vojnici i nadleću je helikopteri, a hitna pomoć odvozi ranjene učenike.\nPortparol talibana Mohamed Kurasani je u telefonskom pozivu pakistanskim medijima preuzeo odgovornost za ovaj napad, navodeći da je on izveden u znak odmazde zbog napada pakistanske vojske na porodice militanata.“Odlučili smo da napadnemo baš vojnu školu zato što vlada ubija naše porodice i žene. Želimo da i oni osete bol kakvu smo i mi osetili”, rekao je Kurasani.\nPrethodni tekstTurska – adresa za bolji život\nSledeći tekstAutomatom na kuću policajca!


CHATvrtak: Izbori 2016: poglavlja 23 i 24 (ni)su tema – Centar za istraživačko novinarstvo Srbije\nCHATvrtak: Izbori 2016: poglavlja 23 i 24 (ni)su tema\nKoalicija prEUgovor organizuje sedmi po redu CHATvrtak - neformalni dijalog stručne javnosti zainteresovane za sprovođenje politika iz oblasti pravosuđa i osnovnih prava (Poglavlje 23) i slobode, bezbednosti i pravde (Poglavlje 24).\nKoalicija prEUgovor vas poziva da prisustvujete CHATvrtku na temu kampanje za vanredne izbore u Srbiji. Neformalna panel diskusija će biti održana u biblioteci BCBP (Đure Jakšića 6/5), u četvrtak, 21. aprila 2016. godine, s početkom u 16 časova.\nNa sedmom CHATvrtku će se diskutovati o tome:\n– Koliko su političke stranke u predizbornom periodu zauzimale stavove prema pitanjima iz pristupnih poglavlja 23 i 24?\n– Koliko je izborna kampanja bila u skladu sa načelima poglavlja 23 i 24, pogotovo u delu koji se odnosi na uticaj na medije i finansiranje političkih kampanja?\n– Koliko su političke stranke tokom kampanje poštovale principe vladavine prava, za koje se načelno zalažu?\nGovornici na sedmom CHATvrtku biće:\n> Zlatko Minić, saradnik Transparentnosti Srbija (TS)\n> Saša Đorđević, istraživač BCBP\n> Gordana Grujičić, istraživačica Grupe 484\n> Vladimir Kostić, zamenik glavnog urednika Centra za istraživačko novinarstvo (CINS)\n> Predstavnik/ca Centra za istraživanje, transparentnost i odgovornost (CRTA).\nModeratorka: Sofija Mandić, pravnica-istraživačica BCBP\nDiskusija će biti održana na srpskom jeziku, bez prevoda.\nCHATvrtak se održava u skladu sa Četam haus pravilom – dozvoljeno je izveštavanje o sadržaju diskusije, ali bez citiranja učesnika diskusije. Nije dozvoljeno snimanje, ni video ni audio.\nZbog ograničenog broja mesta, molimo vas da potvrdite učešće najkasnije do četvrtka, 21. aprila u 15 časova slanjem mejla na adresu preugovor@gmail.com ili telefonskim pozivom na broj 011/3287-226.\nCHATvrtak se organizuje u okviru projekta koji je finansijski podržala Ambasada Kraljevine Norveške u Beogradu (www.norveska.org.rs), kao i uz podršku Misije OEBS u Srbiji (www.osce.org/serbia) u okviru projekta „Podrška organizacijama civilnom društvu u praćenju reforme policije u Srbiji“.


Donacije iz Ministarstva pravde i Nemačke klinike - Užicka Republika Press\nZdravstvenom centru Užice isporučena su sanitetska vozila, koja će biti korišćena u Užicu, Novoj Varoši, Čajetini, Bajinoj Bašti i Požegi, čija ukupna vrednost je 36 miliona dinara. Kupljena su od sredstava Ministarstvo pravde po osnovu odlaganja krivičnog gonjenja.\nPotpuno nova i mobilna vozila sada će pacijentima omogućiti brži i kvalitetniji prevoz do tercijarnih ustanova, veruje gradonačelnik Užica, Tihomir Petković.\nU užičku bolnicu nedavno je stigla i donacija iz klinike Vincentu iz grada Auzburga u Nemačkoj, u kojoj radi Dragan Marković, poreklom iz Trnave.\nOn je u dogovoru sa vlasnikom klinike bolnici u Užicu donirao krevete, dušeke, noćne stočiće, kolica za nepokretne pacijente, hiruršku i drugu prateću opremu. Celokupna donacija vredna je dva miliona i 800 hiljada dinara, tvrdi dr Miloš Božović, direktor Zdravstvenog centra Užice.\nOn je rekao da će se kreveti i prateća oprema, iz ove donacije koristiti za centralnu intenzivnu negu, hirurgiju, neurologiju i ušno odeljenje.\nBožović je istakao da je rukovodstvo Fabrike „Prvi partizan“ iz Užica, zahvaljujći direktoru Dobrosavu Andriću i njegovim saradnicima, doniralo 2, 2 miliona dinara. Novac je uplaćen Siemens-u koji je popravio opremu u angio-sali, koja nije radila od jula ove godine.\nPosle novogodišnjih praznika očekujemo da će u funkciju biti vraćena i magnetna rezonanca, koja ne radi od polovine novembra ove godine, jer se Ministarstvo zdravlja obavezalo da novac direktno uplati ovlašćenom serviseru Dženeral elektriku, objasnio je dr Božović.


Dodik formira novu službu bezbjednosti: Menjam vojsku, menjam policiju, spremam… – CIK Media\nDodik formira novu službu bezbjednosti: Menjam vojsku, menjam policiju, spremam…\nU Republici Srpskoj će u narednih nekoliko mjeseci biti formiran rezervni sastav policije, a entitetski predsjednik Milorad Dodik najavljuje da će, zbog problema s migrantima, razmisliti i o uspostavljanju entitetske službe nacionalne bezbjednosti.\n“Nismo imali nikakve koristi od Obavještano-bezbjednosne službe BiH”, tvrdi Dodik i dodaje da vlast ovog entiteta traži da Bosna i Hercegovina više ne daje azil migrantima, dok se politika davanja azila ne prilagodi novim uslovima.\nKako tvrdi, trenutno je oko 20.000 migranata izrazilo namjeru da zatraži azil u BiH. Potvrdivši da u RS i dalje nema mogućnosti za prijem migranata, Dodik je rekao da su se u vezi s tim pokazale opravdanim ranije mjere entitetske vlade, a najavio je da će pooštriti kazne za krijumčarenje osoba.\n“Ovo nije situacija koja će se riješiti za mjesec dana”, rekao je Dodik ukazujući da je problem migranata kompeksan i treba mu pristupiti cjelovito.\nEvropska Unija: Sve smo čuli Bosno, ovo sada morate napraviti


NovaEnergija.net » superbrands srbije superbrands srbije – NovaEnergija.net\nHome Tags Posts tagged with "superbrands srbije"\nKompanija Ninamedia kliping, dobitnik je prestižne nagrade Corporate Superbrand Srbije za 2015/2016 godinu u kategoriji Usluge poslovne komunikacije.\nSvetski program Superbrands organizuje se svake godine u više od 60 zemalja iz celog sveta. U Srbiji se organizuje po treći put, pod nazivom Corporate Superbrands Srbija 2015/2016.\nProgram je namenjen promovisanju najboljih srpskih i internacionalnih brendova i kompanija, a u selekciji je ove godine učesvovalo oko 1600 kompanija razvrstanih u 34 kategorije prema oblasti poslovanja. Nakon dva kruga glasanja odabrano je oko 250 kompanija kojima je dodeljen status Corporate Superbrands 2015/2016.\nPrvi krug glasanja obavio je Stručni savet., dok jeu drugom krugu, osim glasanja Stručnog saveta, u obzir uzimano i istraživanje javnog mnjenja na teritoriji Srbije. Kombinovanjem glasova 50-50 odsto, dobijen je uži izbor od oko sedam kompanija u svakoj kategoriji sa statusom Corporate Superbrands, nakon čega je jedna birana kao najbolja u kategoriji.\nKompanija Ninamedia kliping ponosna je što je u kategoriji Usluge poslovne komunikacije izabrana zajedno sa još sedam kompanija koje su pravi lideri u svom poslu.\nDirektor Ninamedia kliping-a, Dragan Radić, nakon uručenja Superbrands nagrade za najbolje Usluge poslovne komunikacije, rekao je:\n„Pre nekih sedam osam godina, direktorka jedne naše uspešne kompanije rekla mi je da, kod njih u firmi ne veruju da se nešto desilo dok ih Ninamedija o tome ne izvesti. Ako je to bio put brendu, a ovo večeras potvrda da smo to i ostvarili, onda mogu da kažem da smo zaista svi neizmerno srećni“!.\nStručni savet Superbrands Srbija, sastoji se od 16 članova istaknutih poslovnih ljudi i stručnjaka iz Srbije. Predsednik Saveta, Toplica Spasojević, rekao je da je iz godine u godinu, srpski potrošač sve obrazovaniji, informisaniji i zahtevniji, te da su takvi bili i ovogodišnji kriterijumi za dodelu Superbrends statusa. Sam stručni savet, kao i ranijih godina stoga, nije imao ništa lakši zadatak, ali zato su na kraju, zaista izabrani i najbolji, dodao je on.\nNinamedia kliping dobitnik nagrade Superbrands Srbije was last modified: June 15th, 2016 by Jelena Jovičić


Nastavak sage | ZR KLIK\nPolitika- Stanovnici pojedinih naseljenih mesta primorani su da se svakoga dana suočavaju sa problemima zbog čijeg rešavanja vlast i postoji – problema sa kojima bi se relativno lako izašlo na kraj samo da postoji malo volje na Trgu slobode 10. I grad i Apoteka odlučuju se da konstantno maltretiraju građane, da obećavaju i ne ispunjavaju i da drže u stalnom strahu upravo one kojima bi trebalo da služe. One iz čijih džepova dobijaju plate.\nOdbornica Alisa Kockar reagovala je na još jedan niz najava zatvaranja apoteka: „Nečuveno je da morate da putujete kako biste nabavili osnovne potrepštine i da vas sam put može koštati više od lekova, a o nepotrebno utrošenom vremenu da i ne govorimo. U novembru nas je direktor Miljuš uveravao kako neće doći do zatvaranja apoteka i kako će za najviše dve nedelje sva mesta biti snabdevena, ali se to vrlo brzo pokazalo kao samo još jedna u nizu neistina.“\nVlast tvrdi da su apoteke nerentabilne i da je zato neophodno da se zatvore. Mi se ne slažemo sa tim – mi kažemo da je organizacija posla loša, da sigurno postoji način da se boljim upravljanjem nerentabilnost makar umanji i da je suština davanja iz budžeta upravo ulaganje u one oblasti koje nisu same po sebi (dovoljno) ekonomski isplative, a koje su neophodne.\n„Gradski odbor Demokratske stranke u Zrenjaninu insistira na tome da se u najkraćem mogućem roku zaista snabdeju sva mesta, počevši od Lukinog sela koje je verovatno u najlošijoj poziciji, i to svim neophodnim medikamentima kako njihovi građani ne bi morali da putuju po lekove“, zaključila je Alisa Kockar i najavila kako će demokrate ponovo pokrenuti ovo pitanje na prvoj sledećoj sednici Skupštine grada ako za tim bude bilo potrebe.


EU produžila sankcije Rusiji za još šest mjeseci - CdM\nLideri EU su na samitu u Briselu danas donijeli odluku da produže ekonomske sankcije Rusiji za još šest mjeseci, zbog nedostatka napretka u primjeni sporazuma iz Minska o okončavanju borbi u istočnoj Ukrajini.\nSankcije Moskvi su uvedene u ljeto 2014, u jeku ukrajinske krize, nekoliko mjeseci poslije ruskog pripajanja Krima i ofanzive proruskih pobunjenika koja je potom uslijedila. Kijev i zapadne zemlje optužuju Rusiju da podržava pobunjenike, uključujući i snabdijevanje oružjem, što Moskva poriče.\nEU je uvela sankcije za skoro 150 ljudi, među kojima ima i osoba bliskih predsjedniku Rusije Vladimiru Putinu, i stavila ih na “crnu listu”. Njihova imovina u evropskim bankama je zamrznuta i uskraćene su im vize za ulazak u EU.\nEvropski lideri su u zaključcima ponovo pozvali Rusiju da “prihvati svoju odgovornost” za obaranje aviona MH17, oborenog projektilom iznad Ukrajine.\nTagoviEU moskva produžetak Rusija sankcije


Tviter "manijaci" verovatno već znaju za tematski Tviter hotel na Majorci. Smešten u Magalufu, “Soul vejv haus hotel” omogućava gostima da komuniciraju sa osobljem i drugim turistima preko...\nVeliki požar se približava Madridu\nU regionu Avila na severozapadu Španije izbio je veliki požar koji se približava okolini Madrida.\nMajorka - Top 5 letnjih destinacija\nSamo nekoliko trenutaka nakon što je fotografija iznad uslikana, oca porodice Džordža Selbia i šestogodišnjeg sina Luja je odneo džinovski talas i oni su se udavili.\nMajorka, dragulj Beleara\nDame, izvolite "ogoljenog" Rafu Nadala\nAna: Prioritet je osvajanje Gren slema\nSrpska teniserka Ana Ivanović provodi vreme na Majorki, malo odmara, više trenira i priprema se za start nove sezone, koja počinje Hopman kupom 2. januara u Pertu. Zato je naša teniserka ove...\nOstrvo Majorka je svima poznato kao jedna od najpoznatijih turističkih destinacija u Evropi, ali isto tako i kao najlepše ostrvo, čemu doprinose raznovrsnost pejzaža, kulturno-istorijsko...\nMajorka "teroriše" goste\nMajorka je nastavila sa dobrim igrama na svom stadionu trijumfom od 3:0 protiv Sportinga iz Hihona, čime je posle 25. kola Primere preskočila Sevilju na četvrtoj poziciji.


Sjajna vest: Fudbaler Ajaksa se probudio iz kome posle skoro 3 godine - Sportska centrala\nSjajna vest: Fudbaler Ajaksa se probudio iz kome posle skoro 3 godine\n26 mar 2020. 22:55\nSjajna vest stigla je iz Holandije.\nFudbaler Ajaksa, Abdelhak Nuri, probudio se iz kome nakon 2 godine i 9 meseci. Podsećamo, Nuri je kolabirao tokom prijateljske utakmice sa Verderom kada je doživeo srčani udar, a kao posledica svega bilo je i teško oštećenje moždanih funkcija.\nPrema poslednjim informacijama Holanđanin nakon buđenja iz kome jede, spava i mršti se, ali je i dalje veoma zavisan.\nNjegov brat Abderahim potvrdio je za holandski „AD“ da se Nuri oseća dobro i da živi u kući specijalno izgrađenoj za njegove potrebe, a da je komunikacija u ovom trenutku isključivo preko podizanja obrva.\nOvo su sjajne vesti s obzirom da su u julu 2017. godine prognoze bile veoma loše, odnosno nisu mu davane nikakve šanse za oporavak, a Nurijeva porodica ističe da je možda i najbolje to što će ponovo moći da gleda fudbal pa čak i da reaguje.


Sirija: Medicinska evakuacija iz Istočne Gute\nPrizor iz Istočne Gute, Sirija\nHumanitarni radnici počeli su hitnu medicinsku evakuaciju Istočne Gute, opsednutog pobunjeničkog područja blizu Damaska, saopštio je danas Međunarodni komitet Crvenog krsta.\n"Sirijski i međunarodni Crveni krst počeli su evakuaciju kritičnih medicinskih slučajeva iz Istočne Gute u Damask", naveo je Crveni krst na Twitteru.\nSlike uz tweetove prikazuju konvoje vozila hitne pomoći spremne da odvezu pacijente u kritičnom stanju.\nHumanitarna organizacija Sirijsko-američko medicinsko društvo je navela da se evakuiše "29 kritičnih slučajeva čije je prebacivanje u Damask odobreno", a da će danas biti evakuisane još četiri osobe. Ostali će biti prebačeni narednih dana.\nSkoro 400.000 ljudi nalazi se u Istočnoj Guti koja je pod opsadom snaga sirijske vlade od sredine 2013. i među stanovništvom su prijavljeni slučajevi neuhranjenosti.\nUjedinjene nacije (UN) su već sedmicama tražile da se iz područja evakuiše skoro 500 bolesnika.\nŠef humanitarne radne grupe UN-a za Siriju Jan Egeland rekao je da je najmanje 16 pacijenata umrlo, i posebno naveo slučaj devetomjesečne bebe.\nPosljednje uporište pobunjenika, Istočna Guta označena je kao jedna od četiri "sigurne zone" koje su u maju ustanovili Rusija, Iran i Turska.


Potpisana izjava o nepristajanju na kršenje Dejtonskog sporazuma: Odbrana demokratskih vrijednosti - mojKontakt portal - Radio Televizija Kontakt\nPotpisana izjava o nepristajanju na kršenje Dejtonskog sporazuma: Odbrana demokratskih vrijednosti\nPredsjednik Narodne skupštine Republike Srpske Nedeljko Čubrilović, nekadašnji predsjednici parlamenta Srpske i predsjedavajući oba doma Parlamentarne skupštine BiH iz Republike Srpske potpisali su danas u Banjaluci izjavu o nepristajanju na kršenje Opšteg okvirnog sporazuma za mir u BiH i odbrani demokratskih vrijednosti i načela parlamentarizma u BiH.\n-Odgovornost za ovo snose pojedini predstavnici takozvane međunarodne zajednice u BiH. Procesima i aktivnostima o kojima je riječ narušava se ustavno uređenje u BiH i onemogućava uspostavljanje pravnog sistema adekvatnog ustavnom uređenju – istakao je Čubrilović.\n-Narušavaju se demokratski odnosi i onemogućava uspostavljanje demokratskog sistema adekvatnog multietničkom sastavu stanovništva – dodao je Čubrilović.\n-Razbija se svaka prilika za razvoj prijateljskih odnosa među narodima koji žive u BiH i podriva mogućnost zajedničkog života. Pojedincima i grupama ljudi protivpravno se oduzimaju politička prava, sloboda kretanja, otuđuje imovina i zabranjuje pravo na rad – naveo je Čubrilović.\n-Trebamo o svim pitanjima pričati u institucijama vlasti i uz unutrašnji dijalog u BiH. Nažalost, mnogi zagovaraju što šira ovlašćenja visokog predstavnika umjesto da svi nadležnosti crpimo iz ustavne pozicije BiH i Dejtonskog sporazuma – rekao je Špirić i podsjetio da su dva konstitutivna naroda nezadovoljna pozicijom u BiH.\n-Trenutak je da ovakvu izjavu potpišemo i ukažemo na urušavanje Dejtonskog mirovnog sporazuma i tako nešto osudimo. Ovo je prvi dokument iz Banjaluke koji govori o tome da su svi koji su bili predvodnici zakonodavnih institucija otvorili diskusiju o tome da li su akti koji su prošli određene procedure rezultat demokratske volje – rekao je Tadić.\nOd februara izvjesna obavezna vakcinacija u Njemačkoj\nTanja Bošković ovogodišnja dobitnica nagrade “Žanka Stokić”


Crveno pozorište u Londonu koje se prirodno hladi sa četiri dimnjaka - Gradjevinarstvo.rs\nArhitektonski biro Haworth Tompkins je projektovao privremenu zgradu koja će služiti kao zamena za pozorište „Cottesloe“, dok ono prolazi kroz jednogodišnje renoviranje u Londonu.\nIspunjeno sa recikliranim sedištima i obložen u grubo rezanom drvetu koje se 100 odsto može reciklirati, privremeno pozorište je u oštrom kontrastu sa svojim betonskim okruženjem. A, ono što njene održive karakteristike prebacuje na viši nivo su četiri ugaona dimnjaka koji prirodno hlade strukturu kroz niz naslaganih ventilacionih sistema.\nDrveno oblaganje odaje počast prvobitnom Narodnom pozorištu projektovanom 1970-ih godina sa natur betonom i kockastom geometrijom koje imitira susedno pozorište.\nAli, to je mesto gde se završavaju sličnosti između privremenih i stalnih zgrada. Dok je originalno pozorište čvrsto i stoičko kao i svaka trajna arhitektura, privremeno pozorište je samo prolazna struktura dok traje obnova teatra.\nDobro promišljena unutrašnjost je opremljena sa prethodno korišćenim sedištima i završena sa elementima od grubog čelika i šperploče, što joj daje industrijski karakter. I najbolje od svega, kada se renoviranje originalnog pozorišta završi, ova celokupna zgrada se može demontirati i ponovo koristiti na drugim mestima.


"Prije se bolje živjelo i bolje zarađivalo": U 6. godini zavolio izvornu muziku (VIDEO) - tatabrada.tv\nPosted on 04. 04. 2021. Updated on 31. 03. 2021. by tatabradaKategorije:Strogo Pozitivno, tatabrada tv\nJoš kao dječak čuvajući goveda/stoku Hasan Frljanović iz Lukavca učio je svirati violinu i pjevati. Njegov otac koji se i sam bavio muzikom bio mu je prvi i jedini učitelj i kako kaže Hasan veoma strog. Sve je to dovelo da Hasan već sa 12 godina počne nastupati po sijelima i veseljima. Ubrzo su na red stigle i svirke u svatovima i čestitama, koje su u ono vrijeme bile itekako raskošne. Iako je u početku svirao narodnu muziku, Hasana se ubrzo odlučuje i opredijeliti za izvornu ili mehtersku muziku.\nU svojoj karijeri izvornog muzičara Hasan je bio član mnogih izvornih grupa. Danas vrijeme provodi u porodičnoj kući u Lukavcu svirajući uglavnom za svoju dušu i prilikom druženja sa prijateljima.\nPred našim kamerama Hasan se prisjetio svog muzičkog života, koji je prema njegovim riječima bio cjenjeniji u bivšoj Jugoslaviji.


Auto industrija i DELMIA Apriso - rešenje za upravljanje proizvodnjom | CADCAM DATA\nMaksimalna iskorišćenost uz povećanu složenost proizvoda\nProizvođači motornih vozila su prihvatili koncept globalnog vozila koji podržava različite “nadogradnje” kao metod pomoću koga ostvaruju i ekonomiju obima i adekvatan odgovor na zahteve tržišta. Za snabdevače u automobilskoj industriji ovo znači da operacije u proizvodnji treba da budu precizno sinhronizovane da odgovore na signale različitih OEM (proizvodnja originalne opreme) klijenata a da istovremeno budu i dovoljno fleksibilne da mogu da odgovore na nagle izmene u proizvodnji koje diktiraju promene na tržištu ili neki neočekivani događaji. Ova složenost treba da bude izbalansirana tako da obezbedi maksimalnu iskorišćenost kapaciteta kako na nivou proizvodnog pogona tako i na nivou kompanije kako bi se održala profitabilnost. DELMIA Apriso rešenje za dobavljače prvog reda pomaže vam da odgovorite na ove složene izazove tako što vam obezbeđuje sveobuhvatnu platformu koja na jedinstven način omogućava neophodan pregled i kontrolu kako bi se ostvario maksimalan uspeh u proizvodnji. Apriso van omogućava da poboljšate celokupnu sinhronizaciju proizvodnje i materijala, povećate produktivnost i iskorišćenost kapaciteta, minimalizujete First-Time Quality rates i ubrzate vreme koje je potrebno da se stigne do globalnog tržišta. DELMIA Apriso tim za Profesionalne usluge i mreža partnera omogućava dobavljačima prvog reda da zamene razdeljene, izolovane sisteme jednim unificiranim pristupom koji poboljšava efikasnost operacija u globalnoj proizvodnji i lancu snabdevanja.\nProizvođači automobila i dobavljači su napravili značajne investicije u oblasti fleksibilnog sistema alata kojim obezbeđuju balans kapaciteta i brzinu reakcije u odnosu na profitabilnost. Ipak, malo je onih koji uspevaju da maksimalno iskoriste ove investicije da bi sinhronizovali i sproveli fleksibilne proizvodne procese kroz sve oblasti proizvodnje i sve funkcije. Apriso rešenja za dobavljače prvog reda u automobilskoj industriji omogućava vam da grafički predstavite i upravljate tokovima svojih proizvodnih procesa od lanca snabdevanja do distribucije gotovih proizvoda, obezbeđujući fleksibilnost procesa kojom ćete maksimalno iskoristiti svoje kapitalne investicije.\nDefinišite i osavremenite proizvodne procese koji objedinjuju više funkcija i jedinica da biste obezbedili integritet procesa i istovremeno skratili vreme potrebno za pripremu i izmenu modela/ procesa.\nPospešite konzistentnost, tempo proizvodnje i kvalitet proizvoda kroz visoki stepen sinhronizacije poslovnih procesa.\nPoboljšajte uvid u proces u realnom vremenu i kontrolu individualnih radnih jedinica, mašina i opreme, interakcije operatera i snabdevanje materijalima da biste ostvarili viši nivo proizvodnih operacija.\nProvereno uspešan u različitim proizvodnim okruženjima globalnog tipa u automobilskoj industriji uključujući snabdevanje koje se odnosi na stakla, filtere, motore, akumulatore, sedišta, elektroniku, brizganje i pogonske sklopove.\nGlobalno praćenje među zavisnih elemenata i mogućnost zadržavanja „problematičnih“ elementa smanjuju mogućnost isporuke neispravnih delova i dramatično smanjuju vreme i ljudstvo koji su potrebni da bi se odstranili neispravni delovi u lancu snabdevanja.\nJedinstveno rešenje za globalnu proizvodnju i set aplikacija koji radi kao tehnološka platforma koja uspešno upravlja serijskim, masovnim i diskretnim proizvodim modelima i strategijama nabavke kao što su JIT (Just-in time = pravovremeno, na vreme) i sekvencijalna JIT nabavka.\nRešenje za proizvodne operacije izvrsnog kvaliteta\nDassault Systèmes – kroz DELMIA Apriso ponudu – je jedina kompanija koja može da ponudi rešenje bazirano na procesima za upravljanje globalnim proizvodnim operacijama, rešenje koje vam omogućava da pratite, upravljate i kontrolišete sve elemente proizvodnih operacija kako u vašoj kompaniji tako i kroz celu mrežu snabdevanja vašeg proizvoda. Apriso dodatno proširuje vrednost ERP, PLM i drugih poslovnih sistema tako što zatvara krug između nacrta, planiranja i realizacije. Uspostavljajući koheziju u strukturi kroz koji se razmenjuju i poboljšavaju procesi, Apriso nudi rešenja koja najbolje zadovoljavaju potrebe globalnih proizvođača kroz sve njihove proizvodne operacije i proširenu mrežu snabdevanja. Apriso rešenja obezbeđuju preglednost i kontrolu kojima se proaktivno otkrivaju potencijalni prekidi koje bi mogli da remete proizvodne operacije tako da vaš proces može da funkcioniše još efikasnije i da pravovremeno odgovori na potencijalne promene. Apriso možete da implementirate individualno ili u sklopu Rešenja za dobavljače prvog reda.\nDiferencijacija u odnosu na konkurente ne može se ostvariti jednostavnim fokusiranjem na planiranje. Vaša sposobnost da obezbedite dugoročne ugovore za snabdevanje biće određena time koliko dobro ostvarujete planove koji se odnose na kvalitet proizvodnih operacija. Apriso pruža jedino rešenje za upravljanje proizvodnim operacijama koje funkcioniše kao tehnološka platforma. Ova mogućnost vam dozvoljava da ugradite svoju najbolju praksu koja se odnosi na kvalitet i proizvodne procese tako objedinite procese, ljude, materijale i mašine u kontinuirani tok operacija u realnom vremenu.\nPovezivanje mogućnosti praćenja i genealogije spaja elemente kao što su procesi, materijali, oprema, alati, rad i osobine snabdevača pružajući sveobuhvatnu analizu uzroka problema i smanjujući izloženost potencijalnim reklamacijama.\nSposobnost zadržavanja i sprečavanja širenja problema pruža mogućnost da se izoluju propusti putem bilo koje kombinacije praćenih proizvodnih karakteristika, čime se ograničavaju neželjeni troškovi i smanjuje izloženost nestandardnim materijalima.\nAgilnost i usklađenost sa smernicama koje se odnose na kvalitet vaše delatnosti i korisničkih proizvoda, uključujući ISO TS-16949, APQP (Poboljšano planiranje kvaliteta proizvoda) i PPAP (Proces odobravanja kvaliteta proizvoda).\nApriso rešenja za dobavljače prvog reda u automobilskoj industriji koriste proizvođači motornih vozila širom sveta da bi zadovoljili zahteve složenih savremenih proizvoda i zadržali visoke standarde kvaliteta.\nSinhronizujte signala za potražnju vaših klijenata uključujući nabavku JIT (Just-in time = pravovremeno, na vreme), sekvencijalnu JIT nabavku, dodeljivanje materijala / dopunu, potprocese i završne procese, upravljanje kontejnerima i distribuciju gotovih proizvoda tako da podstiču smanjenje troškova, veći kapacitet i profit.\nUtičite da snizite troškove inventara, smanjite penale zbog greške (PPM defect), i povećate rezultate sa brzom, globalnom primenom Apriso Lean proizvodnog sistema.\n“Impresionirani smo Apriso-vim poznavanjem automobilske industrije i sposobnošću da efikasno obezbede sistem operacija sa vidljivošću u realnom vremenu kroz ceo naš globalni sistem lanca snabdevanja.“ IT Menadžer, AGC Automotive Europe\n“U radu sa Apriso timom za implementaciju, identifikovali smo najbolju praksu i to smo uključili u Core profile, (Osnovni profil) kako bismo to primenili kroz celo preduzeće. Competence Centers Director, Saint-Gobain Sekurit\nApriso industrijska rešenja za dobavljače prvog reda nudi sveobuhvatni pristup kojim se podržava upravljanje životnim ciklusom proizvoda – od Uvođenja novog proizvoda (NPI) do kraja ciklusa. Napredni proces vizualizacije od početka do kraja i mogućnosti izvršenja omogućavaju stalno unapređenje tokom trajanja ugovora o snabdevanju sa ciljem da se smanje troškovi a održe profitne marže.\nUspostavite Centar izvrsnosti kao biblioteku sa primerima procesa iz najbolje prakse koji se mogu primeniti na više lokacija obezbeđujući konzistentnost procesa i precizno praćenje i izveštavanje o globalnim performansama.\nUbrzajte Uvođenje novog proizvoda (NPI) uz podršku izmenama u proizvodnji (Engineering Change Orders) sa standardnim integracijama u sva značajna ERP i PLM rešenja.\nApriso aplikacije za globalnu proizvodnju pružaju rešenje u vidu platforme za upravljanje proizvodnim operacijama. Koristite ovaj pristup da biste svoje najbolje procese primenili za podršku strategijama širenja vaše kompanije na nova tržišta koja se trenutno brzo razvijaju kao što su Brazil, Rusija, Indija i Kina (BRIC). Ova strategija može da smanji vreme potrebno da razvijete vaš proizvod od koncepta do realizacije i od koncepta do željenog obima poslovanja na tržištima koja zahtevaju operacije zajedničkog ulaganja a istovremeno vam omogućava da povećate inicijalni i celokupni kvalitet proizvoda kada radite sa novom i nekvalifikovanom radnom snagom.\nJedno rešenje za diversifikovane proizvodne operacije\nSnabdevači za automobilsku industriju predstavljaju raznolik industrijski segment koji obuhvata i proizvodnju komponenti i „sistemske“ operacije sklapanja diskretnim, masovnim i serijskim modelima proizvodnih procesa. Apriso je jedino rešenje za ostvarivanje proizvodnje koje može da podrži sve kombinacije proizvodnih modela uključujući hibridne operacije kao što su proizvodnja filtera za dizel čestice i litijum jonskih baterija.\nLean logistika se može brzo primeniti na globalne operacije da bi se brzo popravilo zadovoljstvo OEM korisnika i dramatično smanjili operativni troškovi.\nDELMIA Apriso profesionalne usluge i globalna mrežu partnera isporučuju najviši nivo podrške koja se zasniva na širokom poznavanju industrije i iskustvu u proizvodnim operacijama. Ova kombinacija sposobnost i usluga osigurava da su Apriso rešenja primenjena u skladu sa najvišim standardima kvaliteta. Zaposleni u Dessault Systemes mogu da nadopune kompetencije vašeg IT tima pružajući odgovarajući nivo analize zahteva, konfiguracije sistema, osiguranje kvaliteta, obuke i pomoći u početnoj fazi rada.\n“Apriso predlozi vrednosti i funkcionalnosti se odlično komponuju sa većim proizvodnim inicijativama kao što su Lean i Six Sigma.” Gartner\nKako se povećava složenost proizvoda i rastu mogućnosti za osvajanje novih tržišta, uspeh snabdevača u automobilskoj industriji zahteva partnerstvo sa proverenim kompanijama koje mogu da na pravi način iskoriste dobra iskustva u ovoj oblasti i podrže fleksibilnost procesa. DELMIA Apriso rešenja za snabdevače prvog reda pružaju vidljivost i kontrolu kroz sve proizvodne operacije i ceo lanac snabdevanja pružajući mogućnost za primenu različitih strategija i poboljšanje procesa na osnovu jednog rešenja.\nUbrzajte vreme potrebno za plasiranje proizvoda na tržište i postizanje željenog obima poslovanja primenjujući primere dobre prakse u procesima koji će se konzistentno primenjivati kroz ceo proizvodni sistem.\nOmogućite strategije isporuke koji će funkcionisati JIT (Just-in time = pravovremeno, na vreme) i kao sekvencirani JIT u zavisnosti od potreba klijenata.\nObezbedite kvalitet u celoj kompaniji\nIdentifikujte, zadržite i rešite se propusta u proizvodnoj mreži u roku od nekoliko sati a ne dana ili meseci.\nObezbedite usaglašenost u odnosu na važeće standarde uključujući ISO TS-16949, APQP (Poboljšano planiranje kvaliteta proizvoda) i PPAP (Proces odobravanja kvaliteta proizvoda).\nSmanjite vreme koje je potrebno da se obezbedi željeni obim proizvodnje na novim tržištima i osigurajte konzistentnost kvaliteta uz dokazane procese dobre prakse poboljšane uputstvima za rad na maternjem jeziku baziranim na grafičkom korisničkom interfejsu (GUI).\nUbrzajte vreme potrebno za uvođenje novog proizvoda (NPI) pomoću brzog i progresivnog osavremenjavanja procesa.\nPojednostavite sprovođenje tehničkih izmena u proizvodnji iz čvrstu povezanost sa PLM (Upravljanje životnim ciklusom proizvoda)\nUspostavite rad Centra za izvrsnost za bolju vidljivost uspešnih operacija i identifikaciju procesa najbolje prakse koje možete da prenesete na druge lokacije.\nApriso rešenja nude najveći mogući uticaj na vidljivost upravljanja – kroz celu kompaniju. Proizvodnja je optimizovana kroz sve aspekte proširenog lanca vrednosti uključujući kako vaše ljude, materijal, mašine i procese tako i one od vaših dobavljača. Prenoseći u realnom vremenu podatke, signale, upozorenja, ključne indikatore performansi (KPI) ili poslovnu inteligenciju od bilo koje tačke u mreži do bilo koje lokacije u svetu, Apriso rešenja osnažuju proizvođače koji rade kao dobavljači prvog reda u automobilskoj industriji omogućujući im da brzo odgovore na promene strategije, promenjene uslove na tržištu ili neočekivane događaje.\nStručnost u oblasti snabdevanja automobilske industrije\nApriso rešenja pokreću rad vodećih proizvođača u automobilskoj industriji u svetu. Naša kompanija ima ogromno iskustvo u podršci dobavljačima prvog reda da odgovore na stalne izmene u dinamici tržišta održavajući visok nivo kvaliteta. Apriso rešenja za dobavljače prvog reda nude vidljivost u realnom vremenu i kontrolu svih proizvodnih operacija kao i lanca snabdevanja da bi se poboljšala performanse proizvodnje, proizvodni procesi i kvalitet. Uz DELMIA Apriso tima za profesionalne usluge i mrežu partnera, Apriso rešenja mogu vam pomoći da smanjite ukupne troškove proizvodnje uz povećanje fleksibilnosti i profitabilnosti.\nKontaktirajte nas za više informacija o rešenju DELMIA Apriso


Rusija proširila sankcije protiv britanskih zvaničnika\nRusija je proširila sankcije protiv britanskih zvaničnika kao odgovor na slične mjere koje je London uveo prema Moskvi.\nRusija je ranije proširila sankcije prema njemačkim zvaničnicima kao odgovor na slične mjere koje je u oktobru uvela Evropska unija (EPA)\nRusija je proširila sankcije protiv britanskih zvaničnika kao odgovor na slične mjere koje je London uveo prema Moskvi u oktobru u vezi sumnji za trovanje glavnog ruskog opozicionara Alekseja Navalnog.\n“Polazeći od principa reciprociteta Rusija je donijela odluku da poveća broj britanskih državljana kojima se uskraćuje ulazak u našu zemlju,” navelo je rusko Ministarstvo vanjskih poslova u saopćenju, ne navodeći identitet ni broj pogođenih zvaničnika.\nPrema Moskvi ti britanski državljani su umiješani u eskalaciju antiruskih sankcija, prenosi Beta.\nBritanska ambasadorica u Rusiji Deborah Bronnert pozvana je u srijedu u Ministarstvo vanjskih poslova da joj se prenese ta odluka, navodi se u saopćenju.\nVelika Britanija je u oktobru kaznila sedam ruskih zvaničnika, među kojima šefa sigurnosne službe FSB Aleksandra Bortnikova i biznismena Jevgenija Prigožina, koji važi za bliskog saradnika predsjednika Vladimira Putina, za njihovu navodnu ulogu u trovanju opozicionara Alekseja Navalnog kao i za sukob u Libiji.\nNavalnom je pozlilo 20. augusta na avionu u Sibiru, a trenutno se nalazi u Njemačkoj. Prema više zapadnih laboratorija on je otrovan nervnim agensom tipa Novičok, supstancom koju su stvorili sovjetski stručnjaci za vojne svrhe. Taj zaključak je potvrdila Organizacija za zabranu hemijskog oružja, a istraga više medija ukazala je na odgovornost FSB-a u njegovom trovanju.\nRuske vlast demantiraju bilo kakvu odgovornost u tom slučaju i dovode u pitanje tezu o trovanju.\nMoskva je u srijedu osudila sankcije uvedene u oktobru kao nekonstruktivna i neprijateljsko djelovanje od strane Londona kao i neprihvatljive i nerazumne restriktivne mjere prema ruskim državljanima.\nRusija je već u utorak proširila sankcije prema njemačkim zvaničnicima kao odgovor na slične mjere koje je u oktobru uvela Evropska unija koja optužuje Moskvu da je iza hakiranja Bundestaga 2015. godine.


SDU BiH: Špirićeva ostavka početak realizacije programirane krize institucija sistema BiH - Klix.ba\nBiH SDU BiH: Špirićeva ostavka početak realizacije programirane krize institucija sistema BiH\nSDU BiH: Špirićeva ostavka početak realizacije programirane krize institucija sistema BiH\n2.11.2007. u 18:31\nPredsjedništvo SDU BiH oglasilo se saopćenjem za javnost u kojem navodi da je ostavka predsjedavajućeg Vijeća ministara BiH Nikole Špirića početak realizacije programirane krize institucija sistema BiH.\n"Njegov potez nije u funkciji smirivanja napete političke situacije, kako on tvrdi, već novi dogovoreni udar na visokog predstavnika Miroslava Lajčaka u režiji Milorada Dodika i njegovog mentora Vojislava Koštunice", navodi se.\n"Koštunicin zahtjev za ostavkom Miroslava Lajčaka predstavlja tendenciozno miješanje u unutrašnje odnose u BiH. Cilj je potpuno jasan. Trebalo je onemogućiti provođenje Lajčakovih mjera koje jačaju državu BiH i njene inistitucije čine efikasnijim i funkcionalnijim. Sigurni smo da građani BiH svih nacionalnosti podržavaju i podržat će sve aktivnosti međunarodne zajednice koje vode ne samo političkom, već i ekonomskom prosperitetu BiH", ističe se.\nPredsjedništvo SDU BiH daje punu podršku stavovima Vijeća za implementaciju mira u BiH, kao i ambasadi SAD-a koji podupiru stavove Visokog predstavnika.\n"Posebno podržavamo odlučnost Miroslava Lajčaka u namjeri da nastavi beskompromisnu aktivnost u vezi potpunog provođenja mjera koje vode daljnjem jačanju državnih insititucija BiH", ističe se u saopćenju SDU BiH u povodu ostavke predsjedavajućeg Vijeća ministara Nikole Špirića.\nprije 11h 38m 53\nprije 8h 31m 83\nprije 4h 1m 122\nprije 12h 32m 130\nprije 7h 6m 101


TotalCar.rs » Ford povlači 830 hiljada vozila zbog neispravnih brava\nFord povlači 830 hiljada vozila zbog neispravnih brava\nFord, novo, opoziv\nKompanija Ford Motors objavila je danas da povlači 830 hiljada automobila i kombija u SAD-u i Meksiku radi zamene neispravnih brava na vratima.\nOsim što vozači mogu da imaju poteškoće sa zatvaranjem vrata, ona mogu sama da se otvore nakon zatvaranja, što predstavlja bezbednosni rizik, saopštio je američki proizvođač automobila, a prenosi agencija Frans pres.\n“U nekim situacijama zatvorena vrata mogu da se otvore tokom vožnje, što povećava rizik od povređivanja”, navodi se u saopštenju.\nFord je priznao da je prijavljena jedna nesreća i jedna povreda koje mogu biti povezane sa ovim defektom.\nVozila koja se povlače obuhvataju modele C-MAX i SUV “iskejp” (Escape) proizvedene od 2013. do 2015 godine, zatim automobil “fokus” proizvodnje 2012-2015, kombije “tranzit konekt” koji su proizvedeni od 2014-2016, kao i modele “mustang” i “linkoln MKC” iz 2015. godine.\nPrijavljeni problemi su češći u toplijim krajevima sa sunčanijom klimom, što znači da je opoziv usmeren na američke države širom juga – Havaje, Kaliforniju i pacifičku obalu, precizirala je kompanija.\nOd ukupnog broja opozvanih automobila, 61.000 se povlači iz Meksika.\nFord recalls 830,000 cars to fix problem that can cause doors to open while the cars move https://t.co/wzHzdyhi9F pic.twitter.com/YCAKKbAvXy\n— Los Angeles Times (@latimes) August 4, 2016\nAudi udvostručio prodaju tokom jedne decenije\nŽeneva 2011: Maserati GranCabrio


Zvezda pobedila u Milanu - Studio B\nZvezda pobedila u Milanu\nZvezda pobedila u Milanu Beta\nSportSport Pocetna 16. 03. 2017. 11:55:50\nKošarkaši Crvene zvezde pobedili su večeras u gostima Milano sa 78:71 (25:10, 18:21, 17:19, 18:21), u 26. kolu Evrolige, tako da sada zauzimaju šesto mesto na tabeli.\nZvezda je ovako zabeležila 15. trijumf, i ostala je ispred Efesa, koji je ranije danas pobedio Makabi 92:87, ali i Baskonije, koja sutra igra protiv CSKA. Crveno-beli su u Milanu igrali bez Stefana Jovića, dok je domaći tim nastupio bez Zorana Dragića, Krunoslava Simona i Mantasa Kalnietisa. Italijanskoj ekipi ovaj meč nije imao nikakvog rezultatskog značaja.\nZvezda je u prvoj četvrtini stekla dvocifrenu prednost, koja je u jednom trenutku dostigla i 18 poena, ali je Milano do poluvremena uspeo da pridje na 31:43, da bi u trećoj četvrtini u nekoliko navrata spuštao prednost.\nArmani je poslednju četvrtinu počeo serijom 10:0 i tako prvi put na utakmici došao do izjednačenja. Posle toga je Ognjen Kuzmić doneo Zvezdi prve poene u toj deonici kada je dao koš i faul. Centar zvezde je posle toga dao još pet vezanih poena i crveno-beli su poveli 68:62.\nPosle toga je Riki Hikman dao trojku i primakao Milano na 65:68, ali je Kuzmić novim poenima povećao porednost, nakon čega su Branko Lazić, Marko Simonović i Čarls Dženkins odložili svaku opasnost.\nZvezdu je predvodio Kuzmić sa 15 poena i sedam skokova. Marko Gudurić završio je meč sa 12 poena, pet asistencija i tri skoka, dok je Simonović doprineo sa 13 poena i četiri skoka. Dženkins je meč završio sa 11 poena.\nNajefikasniji u Milanu bio je Hikman sa 14 poena.


Trivan: Usvajanjem Zakona o klimatskim promenama Srbija će početi da se menja\nVesti Autor:Beta23. maj. 201817:21 > 17:25\nNa otvaranju Regulativne konferencije „Energetika i klimatske promene“, koja se održava u Beogradu u okviru Nedelje energije, Trivan je kazao da će region biti jedan od najpogođenijih klimatskim promenama koje donose poplave, ogromne količine padavina i koje se ne mogu predvideti.\n„Srbija mora da vodi računa o energetskoj samostalnosti, koja je bazirana na uglju, našem velikom prirodnom resurusu koga za sada ne možemo da se odreknemo, ali da rešenja treba tražiti u primeni svetskih tehnologija, kao onih kojima se iz uglja pravi gas“, kazao je Trivan, prenelo je Ministarstvo.\n„Potrebna nam je otvorena rasprava i pozitivna i konstruktivna kritika kako bi svih 250 poslanika shvatili da je zakon o klimatskim promenama možda jedna od najvažnijih“, kazao je Marinković.\ngoran trivanKlimatske promenezaštita životne sredine


Vučić: Ako ne bude reakcije EU za ZSO, znamo šta nam je činiti - informativa.ba\nVijesti Regija Vučić: Ako ne bude reakcije EU za ZSO, znamo šta nam je činiti\n31 May 2019 12:55\nPredsjednik Srbije Aleksandar Vučić istakao je danas da je apsolutno šokiran činjenicom da EU nije reagovala na izjavu Hashima Thacija da Priština neće sprovoditi u djelo što je potpisala u Briselu, to jest formiranje Zajednice srpskih opština.\nNada se, kaže, da će danas ili sutra dočekati rekaciju EU i poručio da "znamo šta je činiti" ako ta reakcija izostane.\n"Čekali smo 24 sata da EU reaguje. Apsolutno sam šokiran da niko nije riječ rekao za dokument koji je potpisan U Briselu, a čije provođenje je garantovala EU. Ako ne važe za Albance ti dokumenti, ne znam šta misle s kim u budućnosti da razgovaraju", rekao je on.\nAlbanci, primijetio je, imaju samo jednu crkvu u kojoj se mole, a to su SAD, i sve što kažu ili urade protiv Rusije i Srba baš ih briga.\nVažno im je da ih američka misija pri OEBS pohvali za antikorupcijsku akciju, dodao je on ukazujući da je to bila antikoorupcijska akcija koliko su protiv korupcije orijentisani Haradinaj i Tači, prenosi Tanjug.\n"Za mene je mnogo važnije i indikativnije i to što ćute Nijemci, Englezi i Francuzi i Brisel. U Briselu su taj dokument potpisali Tači i Dačić, ali u prisustvu Catherine Aston. Nije tamo bio sveti Petar, već Catherine Aston kao visoki predstavnik EU. Ako EU nije u stanju da garantuje sporazum u čijem je sastavljanju sama učestovala neka nam to kažu, da znamo da ti sporazumi nemaju više nikakvu pravnu snagu", poručio je Vučić.\nPredsjednik Srbije ističe da će se onda i druge stvari odvijati na drugačiji način.\n"Unijeće to dodatnu nesigurnost i unijeće mnogo problema svim stranama, ali je važno da nas EU po tom pitanju informiše umjesto što nas informišu o raznim glupostima koje im neki politički tajkuni pišu. Bilo bi dobro da nas informišu o onome na šta smo mnogo vremena i energije utrošili, da bismo stvari umirivali".\nVučić je zaključio: "Tako da, nadam se da ćemo danas ili sutra dočekati rekaciju EU po tom pitanju, a ako je ne bude, opet dobro, onda znamo šta je i nama činiti".


OSIGURANJE GRATIS - Triglav Osiguranje ostvaruje uspešne rezultate i unapređuje poslovanje\nTriglav Osiguranje a.d.o. Beograd povećalo je ukupnu premiju u 2021. godini za 14 odsto u odnosu na prethodnu godinu dostigavši nivo od 69,3 miliona evra\nPremije u životnim osiguranjima porasle su za 3 odsto, a u neživotnim osiguranjima 15 odsto. U prvih devet meseci 2021. godine, Triglav Osiguranje Beograd, povećalo je svoje tržišno učešće na 7,3 odsto (u istom periodu 2020. godine iznosilo je 6,9 odsto) i zadržalo peto mesto na visokokoncentrisanom srpskom tržištu osiguranja, gde je prošle godine poslovalo 16 osiguravajućih društava.\nRast premije Triglav Osiguranja Beograd bio je veći od rasta srpskog tržišta osiguranja za 7,1 procentnih poena.\n-Pored izazova koje sa sobom nosi dalja manifestacija pandemije, rast konkurencije i novih rizika, srpska ekonomija i sektor osiguranja u 2021. godini beleže oporavak. Tržište osiguranja prati kretanje bruto domaćeg proizvoda po prosečnoj stopi rasta premije osiguranja višoj za par procentnih poena od stope rasta BDP. Dalji rast će u velikoj meri zavisiti od stabilnosti makroekonomskih pokazatelja uslovljenih globalnim promenama, brzine i kvaliteta sprovođenja procesa digitalizacije usluga. Disperzijom portfelja, digitalizacijom poslovnih procesa i prilagođavanjem poslovnog modela promenama tržišnih uslova i pojavi novih rizika, uspešno obezbeđujemo prepoznatljivost brenda, stabilan i profitabilan rast tržišnog učešća i stvaramo sigurniju budućnost naših klijenata i zaposlenih – istakao je Dragan Marković, predsednik Izvršnog odbora Triglav Osiguranja a.d.o. Beograd.\nGrupa Triglav je u 2021. godini povećala ukupne prihode za 10% u odnosu na prethodnu godinu (1,46 milijardi eura), a u njihovom sastavu sa istom stopom rasta povećan je i obim zaračunate bruto premije (1.353,0 miliona eura). Uz disciplinovano preuzimanje rizika osiguranja i fokusom na klijentima, Grupa je ostvarila rast premije u sva tri segmenta osiguranja i na svim tržištima. Grupacija zauzima vodeću poziciju u Adria regiji, a na određenim tržištima osiguranja učvrstila je svoju poziciju. Rukovodeći se porukom "Tri vrednosti. Jedno poverenje", jednostavnošću, odgovornošću i pouzdanošću svog poslovanja, dodatno je povećala visok nivo poverenja i zadovoljstva i svojih klijenata i zaposlenih.


Početak kraja negiranja genocida | Srebrenica | Al Jazeera Balkans\nTEME - MIŠLJENJA\nIndiferentnost Beograda predstavlja kraj početka procesa obilježenog agresivnim negiranjem pomisli da se genocid mogao dogoditi tokom rata u BiH.\nZvanični Beograd je prestao biti utočište svima onima koji u negiranju zločina pronalaze svoje uhljebljenjeMiran Mahmutović/ Al Jazeera\nGodinu dana od formiranja nove srbijanske Vlade i 18 godina od genocida, koji su naoružane horde Ratka Mladića počinile u Srebrenici, zvanični Beograd kao da pokazuje neku vrstu "dobronamerne indiferentnosti" prema tom užasnom zločinu.\nDa su poruke jasno predočene i još jasnije shvaćene pokazali su kasniji javni nastupi srbijanskog predsednika, koji su evoluirali čak do tačke kada je u intervjuu za BHT doslovce rekao: "Ja klečim i tražim pomilovanje za Srbiju zbog zločina koji je izvršen u Srebrenici." Iako ni ovoga puta najviši zvaničnik Srbije nije izgovorio reč genocid, opšti utisak je bio da je Nikolić napokon napravio suštinski otklon od svojih ranijih stavova i prvi put javno pokazao da shvata razmere onoga što se zaista dogodilo.\nNastala promena najjasnije se može videti usporedbom prakse bivše vlasti u vreme Borisa Tadića i ponašanja aktuelnih institucija pod kontrolom nekadašnjih nacionalista. Od 2004. godine i svog prvog mandata na mestu predsednika Srbije Tadić je evoluirao od stava da je "negiranje genocida i zločina sastavni deo demokratske debate i ustavom garantovanog prava na slobodu mišljenja i govora" do odluke da poseti Memorijalni centar u Potočarima i pokloni se senima žrtava.\nParalelno sa "evolucijom" stavova bivšeg srbijanskog predsednika tekao je sinhronizovani i dobro koordinirani proces sistematskog negiranja svega onoga što se u julu 1995. godine dogodilo u Srebrenici. Uz zeleno svetlo samog vrha državne vlasti raznim šovinističkim grupama i paradržavnim strukturama na raspolaganje su stavljena velika sredstva i otvoren pristup javnom prostoru u njihovom poduhvatu relativizacije obima i karaktera zločina koje su počinile snage pod kontrolom Ratka Mladića.\nIlustracije radi, dovoljno je samo prisetiti se ekspresno organizovanog televizijskog suočavanja Milorada Dodika i Čedomira Jovanovića nakon izjave lidera Liberalno-demokratske partije da je Republika Srpska nastala na genocidu, do kojeg je došlo po nalogu tadašnjeg državnog vrha. U pokušaju negiranja tog zločina nad zločinima, kao pogodne instrumente za ostvarenje svojih tajnih nauma državne strukture su koristile Srpsku pravoslavnu crkvu, Srpsku akademiju nauka i umetnosti, razna kulturna i "patriotska" udruženja, šovinističke i nacionalističke grupacije.\nNa talasu te logike srbijanske vlasti su dobile neku vrstu "grejs perioda" u kome od njih neće biti zahtevano da se eksplicite izjašnjavaju i suočavaju sa demonima iz sopstvene prošlosti, ali pod uslovom da taj period ne bude iskorišćen za nastavak sistematskog negiranja i relativizacije onoga što se zaista dogodilo.


Republika / Krstajić doveo pojačanje od dva metra kome će se obradovati cela nacija!\nKrstajić doveo pojačanje od dva metra kome će se obradovati cela nacija!\nsreda, 13. 2. 2019.| 16:37\nZvezda se privikava na "Marakanu" pred Vojvodinu!\n"KOKAIN AFERA" U ZVEZDI: Kako je kod fudbalera crveno-belih pronađeno dva kilograma belog praha?!\nSrbija Sport Fudbal Orlovi Fudbalska reprezentacija Srbije Nikola Žigić


source.ba | Zaspao na parkingu, a djevojka mu iz automobila ukrala 23.000 KM!\nSlavica Maksimović (29) saslušana je zbog sumnje da je u Banjaluci iz automobila Franje I. ukrala čak 23.000 maraka, saznaje Srpskainfo.\nPrepoznajete li kradljivca sa videa: Ukrao biciklo u centru Sarajeva\nPrema saznanjima Srpskainfo, policiji je juče Franjo prijavio da mu je neko iz automobila ukrao pare u periodu od jedan čas iza ponoći, pa do ujutru, dok je on zaspao na parkingu u blizini hotela „Jelena“.\n– Policija je odmah izašla na teren i utvrdila da je Maksimovićeva iskoristila nepažnju oštećenog i ukrala mu oko 11.000 eura i još 1.000 maraka – pojasnio je izvor Srpskainfo.\nOn je dodao da je novac pronađen i vraćen vlasniku, ali da to osumnjičenu ne oslobođa odgovornosti.\nPortparol Policijske uprave Banjaluke Marija Markanović nam je potvrdila da im je ovaj slučaj prijavljen i da se je o svemu obaviješten dežurni tužilac koji je naložio da se protiv S. M. u redovnoj proceduri dostavi izvještaj zbog krađe,prenosi Depo\nPrema našim saznanjima Maksimovićeva je i radnice jedne pravosudne institucije u Banjaluci.


Komersant: Beograd bi da održi balans između Rusije i Zapada\nVesti Autor:Beta16. nov. 201712:53 > 13:01\nBeograd pokušava da neutrališe podozrenja o zaokretu svoje politike prema Moskvi, piše moskovski dnevnik Komersant navodeći da se predsednik Srbije Aleksandar Vučić u Briselu sreo sa generalnim sekretarom NATO Jensom Stoltenbergom, dok se u okolini Beograda održavaju srpsko-američke vojne vežbe.\n„Mada je rukovodstvo Srbije zvanično proglasilo vojnu neutralnost i uverava da neće ući u NATO, njeni odnosi sa Alijansom su dostigli dosta visoki nivo. Beograd ne samo da je dao vojnicima Alijanse diplomatski status na svojoj teritoriji i pravo praktično slobodnog kretanja, već i s njima ima i redovne vojne vežbe“, piše list.\nDnevnik navodi da su eksperti izračunali da je za poslednjih šest godina Srbija učestvovala u 50 vežbi sa vojnicima zemalja NATO, odnosno pet puta više nego sa ruskim.\nList dodaje da je Stoltenberg u sredu naveo da partnerstvo Alijanse i Srbije „podrazumeva više od 100 dogadjaja godišnje“.\n„Indikativno je da se sadašnja poseta predsednika Srbije Briselu podudarila s vojnim vežbama srpskih i američkih padobranaca, koje su počele u sredu u Batajnici“, piše list.\nSkat: Razočarani smo, nema odgovornih za paljenje ambasade\n„Srpski eksperti govore da saradnja Beograda i Moskve, koja je aktivirana u poslednje vreme, nije ostala neprimećena u NATO. I upravo s tim sagovornici Komersanta povezuju određene vojne kontakte zemalja Alijanse i Srbije. NATO zaista jača interes za balkanske zemlje“, piše list.\nBeograd je do danas odbacivao ulazak u Alijansu, piše list, i dodaje, pozivajući se na izvore bliske vlastima Srbije, da i dalje namerava da održi balans između Rusije i Zapada, te da zato „pokušava da neutralizuje tvrdnje o preokretu politike prema Moskvi“, piše Komersant.\nList dodaje da su sastanak predsednika Srbije s generalnim sekretarom NATO i vežbe sa američkim specijalcima „idealno služe tom cilju“.\nAleksandar VučićJens StoltenbergKomersantMoskvaNATO